Rot: Važan nastavak i ubrzanje dinamike reformskih procesa - European Western Balkans\nMihael Rot i Jadranka Joksimović; Foto: Tanjug / Tanja Valić\nBEOGRAD – Ministarka za evropske integracije Jadranka Joksimović razgovarala je danas sa državnim ministrom za Evropu u Ministarstvu spoljnih poslova Nemačke Mihaelom Rotom, koji je istakao da je Srbija ključna država za stabilnost regiona i pouzdan partner i Nemačke i Evropske unije.\nJadranka Joksimović i Rot su razgovarali o odnosima i daljoj saradnji dve države, evropskim integracijama Srbije, reformama koje se u tom procesu sprovode, situaciji u regionu i drugim važim temama, saopštila je vladina Kancelarija za saradnju sa medijima.\nMinistarka za evropske integracije zahvalila je Nemačkoj, kao važnom strateškom partneru, na značajnoj podršci i pomoći koju pruža Srbiji u procesu pristupanja EU. Takav odnos potvrđuje se podatkom da je Nemačka naš najveći bilateralni donator – za 15 godina, izdvojila je 1,6 milijardi evra za različite projekte.\nJadranka Joksimović ponovila je Mihaelu Rotu da će Srbija, i u predstojećem periodu, biti kredibilan i pouzdan partner Evropske unije, sa kojom će – kao i do sada, tesno i aktivno sarađivati u rešavanju problema značajnih za EU, a jedan od njih jeste migrantska kriza.\nMinistarka je naglasila da su evropske integracije strateški cilj Srbije i da su reforme koje se u procesu pristupanja EU sprovode u funkciji sveukupnog razvoja države.\nJoksimović i Rot posebno su, u tom kontekstu, podvukli važnost rada na poglavljima 23 i 24 – tiču se, pored ostalog, vladavine prava i borbe protiv kriminala i korupcije, kao bitnim za dalji nastavak evrointegracija.\nJadranka Joksimović je istakla da se Srbija zalaže za saradnju u regionu, jer je ona preduslov mira, razvoja i stabilnosti. Očekuje i da ostali uvide značaj pomenutih vrednosti i daju konkretan doprinos njihovoj afirmaciji. Ona i Rot akcentovali su značaj predstojećeg Samita o Zapadnom Balkanu, koji se u okviru Berlinskog procesa održava u Trstu, sa koga bi ponovo trebalo poslati jasnu poruku o značaju i potrebi stabilnosti i saradnje u regionu, i posebno u pogledu pripreme regionalnih infrastrukturnih projekata.\nMinistarka je precizirala da je Beograd jasno opredeljen za nastavak razgovora sa Prištinom i puno sprovođenje Briselskog sporazuma. Naglasila je važnost formiranja Zajednice srpskih opština.\nUveren da je Srbija ključna država za stabilnost regiona, državni ministar za Evropu u Ministarstvu inostranih poslova Nemačke Mihael Rot ocenio je da je ona pouzdan partner i Nemačke i Evropske Unije. Naglasio je važnost nastavka i ubrzanja dinamike reformskih procesa, posebno u oblasti vladavine prava, što će dovesti do ubrzanja dinamike pristupnih pregovara i napretka Srbije ka EU.\nRot je istakao značaj formiranja Ministarstva za evropske integracije za nastavak pristupanja EU i – poželevši joj mnogo uspeha u radu, čestitao Jadranki Joksimović na imenovanju.\nDijalog Beograda i PrištineJadranka JoksimovićMihael RotMinistarstvo za evropske integracijeNemačkaNormalizacija odnosa Srbije i KosovaPoglavlje 23Poglavlje 24Samit u TrstuSamit Zapadnog BalkanaZapadni Balkan


Protesti protiv izbora, Moskva, 5. decembar 2011.\nNekoliko hiljada ljudi protestovalo je u ponedeljak uveče u Moskvi zbog pobede stranke Jedinstvena Rusija premijera Vladimira Putina na parlamentarnim izborima, koje su posmatrači ocenili kao neregularne. Prema nekim procenama, u protestu je učestvovalo između pet i deset hiljada ljudi.\nDemonstranti su tražili fer izbore i uzvikivali "Rusija bez Putina" i “Putine odlazi” optužujući stranku Jedinstvena Rusija da je pokrala izbore.\nProtesti u Rusiji protiv rezultata izbora i Putina\nU međuvremenu je moskovska policija saopštila da je uhapšeno više od 300 ljudi, među kojima političar Ilja Jašin i poznati pravnik i bloger Aleksej Navaljni.\nAgencije navode da je ovo najverovatnije najveći opozicioni skup za proteklih nekoliko godina, koji se završio hapšenjem nekih aktivista. Grupa od nekoliko stotina ljudi uputila se prema sedištu Centralne izborne komisije u blizini Kremlja, ali ih je policija zaustavila i odvezla autobusima, preneo je AP.\nOpozicioni političari i posmatrači, naveli su da su izbori imali brojne nepravilnosti, poput ubacivanja dodatnih listića u glasačke kutije.\n"Kraj medenog meseca"\nBoris Njemcov, uticajna ličnost u ruskoj liberalnoj opoziciji uhapšen tokom demonstracija, izjavio je da su izbori označili kraj Putinovog "medenog meseca" s nacijom i rekao da će se njegova vladavina "uskoro srušiti kao kula od karata".\n“Ovo je veliki poraz za Putina i njegovu stranku prevaranata i lopova, ogroman poraz. Niko ne veruje u njihovih 238 mesta, niko ne veruje u njihovih 49.5 procenata. Imamo hiljade (izveštaja) o lažiranju činjenica, o "vrteški" glasanja, ubacivanju dodatnih listića u glasačkr kutije itd," rekao je Nemcov.\nDrugi opozicioni lider Vladimir Ryzhkov rekao je da je oko 10 do 14 posto\nRezultati izbora ozbiljan alarm za Jedinstvenu Rusiju\nglasova bilo rezultat "prepunih glasačkih kutija", falsifikata i izmenjivanja protokola.\n“Pravi rezultat Jedinstvene Rusije nije veći od 25 posto, možda čak i manje od toga. Imali su najkatastrofalniju situaciju u gradovima većim od milion stanovnika: u najboljem slučaju su dobijali 20 do 25 posto glasova. Dakle, ovo je neuspeh. Pobeda Komunista, Pravedne Rusije i LDP nije zapravo njihova pobeda već rezultat glasanja "u inat",” rekao je Ryzhkov.\nAleksej Navaljni, aktivista u borbi protiv korupcije upitao je "šta je Putin uradio za sve ovo vreme?”\n“Tokom mandata imao je bezgranično poverenje. Imali su Dumu koju su kontrolisali, uživali su podršku, imali su visoku cenu nafte. Kada se sada osvrnemo unazad shvatimo da ništa nismo dobili, nema reforme policije i vojske, nema borbe protiv korupcije. Očigledno je da ljudi koji su podržavali Putina pre tri ili pet godina sada kažu: vidi druže, mi smo te angažovali da radiš, ali ti nisi uradio ništa, tako da te mi ne podržavamo više,” poručio je Navalny.\nRegularnost izbora u Rusiji doveli su u pitanje i SAD i OEBS, a primedbe su ranije izneli i lideri Komunističke partije (KP), Pravedne Rusije (PR) i Liberalno-demokratske partije (LDP), koje su prešle cenzus od sedam odsto, ali tvrde da su osvojile više glasova nego što to prikazuju objavljeni rezultati.\nHajdi Tagliavini iz OSCE-a kaže da je najveća briga oko Rusije nedostatak odvojenosti vladajuće partije od države.\n"Ovo vodi suženoj političkoj konkurenciji, gde velikom broju političkih stranaka čak nije dozovoljeno ni da se kandiduje za izbore. To je doprinelo da izbori ne proteknu u fer atmosferi i jasno išlo u korist vladajućoj stranci", kaže Tagliavini.\nAmerička državna sekretarka Hilari Klinton izjavila je da su Sjedinjene Američke Države "ozbiljno zabrinute" zbog načina na koji su sprovedeni parlamentarni izbori u Rusiji.\n“Ruski narod zaslužuje kompletnu istragu o svim prijavljenim nepravilnostima. I nadamo se da će ruske vlasti preduzeti akciju u skladu sa preporukama koje će dati posmatračka misija OEBS u konačnom izveštaju”, kazala je Klinton.\nPrema skoro potpunim zvaničnim rezultatima glasanja, vladajuća Jedinstvena Rusija osvojila je 238 od ukupno 450 mesta u Državnoj Dumi, što je znatno manje u odnosu na 315 mesta, koliko je osvojila na izborima 2007. godine. Prema preliminarnim rezultatima, KP će u novom sazivu parlamenta imati 92 poslanika, PR 64, a LDP 56.\nMoskva: Uhapšeno nekoliko lidera opozicije


Windows 10 for Phones Preview stiže ove nedelje – Android Market\nWindows 10 for Phones Preview stiže ove nedelje\nVeć smo u februaru a Microsoft nam je pre nekoliko nedelja obećao da je ovo mesec u kome ćemo videti prvu technical preview verziju Windows 10 for Phones operativnog sistema. Preview verzija koja je deo Windows Insider Programa, biće objavljena ove nedelje i specijalno namenjena telefonima i kao što je poznato biće dostupna za sve uređaje koji pokreću Windows Phone 8.1.\nNedavni upis na Redditu nam sugeriše da bi beta verziju Windowsa 10 za telefona mogli da vidimo već u sredu. 4. februara, ali nema zvanične potvrde od strane Microsofta. Microsoft je već objavio aplikaciju koja obezbeđuje korisnicima Windows Phone 8.1 platforme pristup Windows Insider Programu, ali je sve u ovom trenutku još uvek zaključano.\nTaggedMicrosoftPhone PreviewWindows 10Windows phone\nPrevious Article WhatsApp: Sada svi mogu da vide vašu profilnu fotografiju\nNext Article Na Facebooku se pojavio scam sa tagovanjem, koji sadrži malware sposoban da zarazi svaki uređaj


SDR Željeznica iz Istočnog Sarajeva uređuje svoje ribolovno područje – Bistro Bosno i Hercegovino!\n24. Oktobra 2020. 30. Novembra 2020. Senad\t0 Comments\nU mjestu Kijevo, ispod Batića mosta, krenuli su u izgradnji ribarskog šadrvana, i radovi su pri kraju.\nIzgradnju su finansijski pomogle obje općine Trnovo (FBiH i RS), Općina Istočno Novo Sarajevo, Općina Istočna Ilidža, Šumarstvo Trnovo, a sve radove su izvršili članovi SRD ‘Željeznica’.\nOvaj objekat se nalazi na stazi na kojoj je 2018. godine održano Svjetsko prvenstvo u lovu ribe umjetnim mamcima sa obale – Spin.\n← Obavještenje o promjeni termina Kupa BiH u mušičarenju\nMještani nekoliko lokalnih zajednica u BiH očistili rijeke od velikih količina otpada →\n13. Decembra 2013. 5. Juna 2019. Senad\t2\n15. Oktobra 2019. 25. Oktobra 2019. Senad\t0


KORONAVIRUSOM ZARAŽENO 348 POLICAJACA\nRTK 2\t petak, 07 avgust 2020 13:59\nPRIŠTINA - Pripadnici Policije Kosova u cilju sprećavanja širenja virusa Kovid-19, zajedno sa lekarima bili su na prvoj liniji "fronta". Kontakti policajaca, u primeni mera za upravljanje pandemijom, prouzrokovali su da je veliki broj njih zaražen Kovidom-19, a neki od njih su i preminuli.\nDirektor operativnog odeljenja kosovske policije Afrim Ahmeti u intervjuu za Ekonomia Online rekao je da je od početka pandemije preko 300 pripadnika policije zaraženo koronavirusom.\n"Bez sumnje, kosovska policija, kao i svi drugi građani, nije imuna na pandemiju, nakon lekara policija svakodnevno bila na prvoj liniji u službi građana. Ukupno smo imali 348 zaraženih službenika, 146 se oporavilo, dok je nažalost dvoje preminulo", rekao je Ahmeti.\nAhmeti je rekao da je policija od početka širenja pandemije bila angažovana u punom kapacitetu.\nPrema njegovim rečima, trenutno je četiri hiljade pripadnika policije angažovano da realizuju Vladin plan.\n"Nakon poslednje odluke Vlade, Kosovska policija je angažova preko četiri hiljade policajaca u 12-časovnom rasporedu koji se isključivo bave sprovođenjem odluke Vlade u primeni mera za sprečavanje širenja koronavirusa", rekao je, prenosi EO.\nPrema njegovim rečima, plan upravljanja pandemijom sprovodi se na celom Kosovu, uključujući i sever Kosova.\nPONIŠTENA PRODAJA KOSOVSKOG IPKO-A, OSTAJE POD SLOVENIJOM\nsreda, 04 novembar 2020 17:35\nKOHA:BEZ PUNO NADE ZA LIBERALIZACIJU I NAPREDAK KOSOVA KA EU\nponedeljak, 04 januar 2021 14:53


Džejms Rodrigez dao saopštenje vezano za stanje u reprezentaciji Kolumbije. | Meridian Sport\nNaslovna Fudbal Džejms Rodrigez dao saopštenje vezano za stanje u reprezentaciji Kolumbije.\nDžejms Rodrigez je preuzeo na sebe odgovornost da razjasni situaciju u Kolumbiji koja u poslednje vrijeme i nema baš povoljne rezultate.\nKolumbija ima reprezentativnu pauzu za zaborav, nakon poraza od selekcije Urugvaja rezultatom 1:3 uslijedio je poraz od Ekvadora rezultatom 1:6, a teret na leđima je osjetio i Džejms Rodrigez čije se zalaganje na terenu dovodilo u pitanje a pojedini mediji su prenijeli vijest da atmosfera među kolumbijcima nije na zavidnom nivou.\nPortugalac Karlos Keiroš je izvukao u jednu ruku izvukao najdeblji kraj, zavisi kako ko gleda na to da je dobio otkaz na mjestu selektora Kolumbije ali uz ogromnu novčanu odštetu, dok je Džejms Rodrigez dao saopštenje o stanju u reprezentaciji.\n“Obavještavam javnost, medije i navijače da odbacujem navode koji tvrde da je bilo agresije, nepoštovanja, svađa ili bilo kakve kontroverze između igrača gde sam ja optužen kao protagonista, posle kvalifikacionih utakmica za Svetsko prvenstvo 13. i 17. novembra. Šta se dešavalo na terenu i nesrećni rezultati nisu rezultat dešavanja van terena. I u svlačionici i u mom privatnom životu, održavam odlične i odnose pune poštovanje sa svakim saigračem iz reprezentacije Kolumbije. Trenutak je kompleksan iz sportskog ugla, mi igrači prvi prepoznajemo našu odgovornost”, objasnio je Džejms Rodrigez i dodao:\n“Ipak, kao tim ostaćemo ujedinjeni sa snom o kvalifikovanju na Svetskom prvenstvu u Katru, nešto za šta ćemo raditi još više. Zbog toga moramo da rasčistimo bilo koju sumnju o harmoniji i atmosferi u svlačionici. Konačno, zamolio bih svakog da ne povjeruje dalje u ove spekulacije koje dolazi od lažova. Oni koji su odgovorni i koji su kreirali ove lažne priče žele samo da naprave haos pominjajući moje ime, tako da ćemo ići i na sud gdje treba”, jasan je bio Rodrigez u svom saopštenju.\nPrethodni tekstCG 1. liga – Mornar vs Jedinstvo, Budva vs Sutjesca\nSljedeći tekstAstro sport – yoga day 20.11.2020.\nTerzić: “Imam još mnogo toga da uradim u Crvenoj zvezdi!”\nFudbal Anđela Mugoša - 20 Novembra, 2020 0\nTotenhem ima jednog pozitivnog u 5. krugu testiranja\nLuka Milosevic - 4 Juna, 2020 1\nLucija Anđelić - 30 Aprila, 2020 36


Beograd -- Na svim pumpama u Srbiji primenjene su iste, maksimalne cene benzina. Pumpaši kažu da uzrok tome nije dogovor, već ekonomska računica. Iako na tržištu ima više od deset kompanija koje nude gorivo na svojim pumpama, razlike u ceni nema. Ministarstvo energetike propisalo je maksimalne cene naftnih derivata na domaćim pumpama ali nijedan od naftaša nije spreman da svoju cenu snizi bar za dinar. Građani plaćaju cenu goriva po kojoj ono izlazi iz rafinerije, NIS-ove koja jedina postoji u Srbiji, plus pet dinara profita vlasnika pumpe i naravno državne namete – akcize i PDV, koji čine oko 60 odsto maloprodajne cene. Kako je mogao da primeti svaki vozač, nijedan pumpadžija nije spreman da cenu snizi bar za dinar i time smanji pomenuti profit od pet dinara. Mogućnost različitih cena goriva na pumpama dodatno se smanjila jer je zbog neisplativosti čak i Lukoil nedavno odustao od uvoza sirove nafte pa u ovom trenutku svoju naftu u NIS-u prerađuju samo tri firme – T-moil, AD Nafta i Petrobart. Nebojša Atanacković iz AD Nafte priznaje da svi, uključujući i NIS, gorivo dostavljaju pumpama po maksimalnoj ceni koju je dozvolilo resorno Ministarstvo, bez obzira na to koliko su platili sirovu naftu. On kaže da ujednačena cena na svim pumpama u Srbiji nije stvar internog dogovora već rezultat ekonomske računice. "Već četiri godine je određeno da razlika neto cene koja se plati NIS-u i koliko je cena na pumpi je 5 dinara. To je bruto cena. Recimo ako neko vozi dizel ili benzin za Leskovac njega grdno košta putarina, prevoz kamionom i ekološka taksta u Pančevu. Tako da njemu ostaje samo 3,5 dinara od te litre goriva. Znači potrebno je uložiti 100 dinara da bi se zaradilo 3,5, a treba platiti i ljude na pumpi. Dakle taj kolač na pumpama ljudima se čini da je velik, a ustvari je vrlo tanak", objašnjava Atanacković.\nI sadašnja maksimalna cena benzina ne donosi veliku dobit privatnim naftašima, smatra se Aleksandar Mileusnić iz Petrobart Avie. On podseća da se već neko vreme od Ministarstva traži izmena formule po kojoj je se određuju cene goriva jer su se u međuvremenu povećali troškovi koje imaju uvoznici. "Na žalost i sama cena koja se sada određuje, a govorimo o načinu formiranju cene kroz uredbu, preradu iako je visoka, trebala bi da bude još viša. Razlog su fiskalna zahvatanja od same države. U samoj maloprodajnoj ceni benzina akciza je 44 dinara, a kad tome dodate i PDV dobijate učešće države u maloprodajnoj ceni benzina od 60 dinara. U sadašnjim uslovima kada imate ovako visoka zahvatanja države mi ne možemo da imamo jeftin derivat", navodi Mileusnić. Varijacije u ceni na pumpama sada se mogu videti samo kod evro-dizela koji se više uvozi nego što se kupuje iz NIS-ovih rafinerija i kod tečnog naftnog gasa koji se takođe u većoj meri uvozi. Međutim, Nebojša Atanacković upozorava da niže cene gasa mogu da znače i slabiji kvalitet tog goriva. "Ukoliko se izbegne deo akcize, ako se primeni nešto što nije akcizna roba pa se ubaci u taj TNG može se dobiti i10 dinara po litru. Na primer ako neko umesto propana stavi neki propilen. Ali to je nešto sasvim drugo. Drugim rečima ako neko prodaje dosta ispod cene, onda je ozbiljna sumnja da nešto nije uredu sa tim derivatom", kaže Atanacković. Naši sagovornici se slažu da je ključ za uvođenje konkurencije u prodaji naftnih derivata otvaranja tržišta – dolazak novih prerađivača i ukidanje monopola na uvoz koji pripada NIS-u. Na obe stvari će, međutim morati da se sačeka jer se izgradnja nove rafinerije kod Smedereva tek najavljuje dok se Vlada Srbije, pri prodaji NIS-a, obavezala da će Rusi imati monopl u uvozu sve do 1. januara 2011.\nOriginal postavio misoni Monopol,a nazovidemokratska žuta oligarhija ne čini ništa da ga spreči?Pošteno.\nOriginal postavio jomini Pa ako neće privatnik da snizi cenu (je l' im neko brani?), što je kriva država?


Benasi hoće da se osveti Mihajloviću!\nFudbaler Fiorentine Marko Benasi rekao je da će sutrašnja utakmica protiv bivšeg kluba Torina biti posebna za njega.\nEvo šta je Mihajlović rekao o golu Kolarova\nNakon još jednog poraza u Seriji A trener Torina Siniša Mihajlović je istakao da njegov tim nije zaslužio da bude poražen od Rome, ali da ga nije iznenadio lep gol Aleksandra Kolarova.\nMiha pobesneo posle novih rasističkih napada na ceo srpski narod\nU Italiji se za rasizam izgleda kažnjavaju samo klubovi čiji navijači vređaju protivnilke igrače druge boje kože, dok se više putatolerisalo to što pojedini maloumnici na sličnoj osnovi...\nTorino ne da Mihajlovića\nUprava italijanskog Torina uskoro će ponuditi novi, finansijski jači ugovor, srpskom treneru Siniši Mihajloviću, prenosi Tutosport.\nTorino predvođen srpskim trenerom Sinišom Mihajlovićem i reprezentativcem Ademom Ljajićem ubedljivo je poražen u gradskom derbiju od Juventusa.\nVIDEO: Mihajloviću vikali "Cigane, Cigane"\nMihajlović:To je uvreda za sve ljude iz Srbije, nadam se da će sudija čuti\nMiha u svom stilu: Sad citirao Diznija pred derbi sa "damom"\nTrener fudbalera Torina Siniša MIhajlović uoči velikog gradskog derbija protiv Juventusa čitirao je čuvenog Volta Diznija i na taj način poslao poruku šestostrukom uzastopnom šampionu...\nPjanić: Divio sam se Mihajloviću!\nAs Juventusa otkrio šta je potrebno za idealan slobodan udarac i kako je Srbin uticao na njegov razvoj.\nMiha ponovo u elementu: Srpski trener gurao pomoćnike zbog pogrešne izmene (VIDEO)\nTemperamentni Siniša Mihajlović ponovo je jedna od glavnih tema u italijanskim medijima i opet zbog svog ponašanja.\nMihajlović hoće Lazovića u Torinu\nTrener Torina Siniša Mihajlović je izrazio želju da ekipu pojača srpskim fudbalerom iz Đenove Darkom Lazovićem, prenosi "Tutosport".


Dogovor o većoj medijskoj zastupljenosti opozicije možda tek krajem jula\nBeta 17. jula 2021. 11:45\nNakon poslednje runde dijaloga političkih i medijskih aktera koji se odvija bez posredovanja Evropskog parlamenta još uvek nema dogovora o većoj zastupljenosti opozicije u medijima, niti konačnog predloga kako će izgledati informativne emisije od 1. septembra, navodi list.\nPredsednik pokreta Dveri Boško Obradović je za Danas rekao da su javni servisi RTS i RTV dostavili svoje predloge kako bi trebalo da izgledaju njihovi informativni programi od 1. septembra, ali da ta politička opcija i pokret „Dosta je bilo“ nisu bili zadovoljni predloženim, zbog čega su tražili dopunu tog plana.\n„Nadam se da ćemo u toj poslednjoj nedelji jula moći da definišemo i druga pitanja koja nisu definisana, a to je pritisak na birače, funkcionerska kampanja, sredjivanje jedinstvenog biračkog spiska, kontrola izbornih rezultata, sastav RIK-a i sve drugo o čemu je bilo reči. Za to odgovor vlasti još nemamo“, kazao je Obradović.\nTakodje dodaju i da su tražili da opozicija bude zastupljena i u Dnevniku 1, 2 i 3, kao i da se uvedu nove emisije, „posebno one za samostalno gostovanje opozicije“.\nSAD pozivaju Kosovo da 'otvorenog uma' pristupi…\nDjilas: Srbija ima perspektivu, posle promene vlasti može da bude…\nDjilas: Srbija ima perspektivu, posle promene vlasti može da…


Srbija privremeno obustavila izvoz pšenice, brašna, kukuruza i ulja (FOTO/VIDEO) - Radio Sto Plus\nSrbija privremeno obustavila izvoz pšenice, brašna, kukuruza i ulja (FOTO/VIDEO)\nVlada Srbije je od 11. marta privremeno, na mesec dana, obustavila izvoz pšenice, brašna, kukuruza i ulja, kako bi sprečila veće poremećaje na tržištu i očuvala životni standard stanovništva, iako su robne rezerve pune, a domaće tržište dobro snabdeveno osnovnim namirnicama.\nPomoćnik direktora Sektora za strateške analize PKS Bojan Stanić kazao je da privrednici nisu bili za takvu zabranu zbog već potpisanih ugovora, potencijalnog rizika od gubitka tržišta na koja kontinuirano izvoze, kao i uskraćivanja dobre zarade nakon rasta cena hrane na svetskim berzama.\n„Treba istaći da smo mi kao PKS bili protiv toga, da smo govorili da treba ograničiti odredjenim kvotama, ali ne i zabraniti, s obzirom da smo mi u proizvodnji tih osnovnih ratarskih kultura, kao što je pšenica, kukuruz samodovoljni, jer proizvodimo dovoljno za sebe, a i izvoznici smo“, rekao je Stanić.\nNakon molbi susednih zemalja, Srbija je odlučila da napravi izuzetak i deo te robe plasira potpisnicama inicijative „Otvoreni Balkan“, Severnoj Makedoniji i Albaniji, a spremna je da robu izveze i u Bosnu i Hercegovinu i Crnu Goru. Istovremeno, stručnjaci smatraju da otežano prisustvo na tržištu Rusije zbog sukoba u Ukrajini neće drastično pogoditi srpski prehrambeni kompleks.\n„Dosta se naših privrednika već preorijentisalo u značajnoj meri i pre ove krize, jer je i poslednjih desetak godina Ruska Federacija u značajnoj meri podigla sopstvene kapacitete i moralo se razmišljati o alternativnim tržištima i to je uradjeno u odredjenoj meri. Verujemo da će ova zabrana ipak kratko trajati i da će se naš izvoz što se tiče osnovnih ratarskih kutura vratiti u normalu“, istakao je Stanić.\nZa Srbiju problem ne bi trebalo da predstavlja ni nabavka veštačkih djubriva, koja su do skoro u velikoj meri dopremana iz Rusije i Ukrajine, a sada iz Azerbejdžana, Uzbekistana, Libije.\n„Postoje i alternativna tržišta i Ministarstvo trgovine u saradnji sa PKS je u procesu pronalaženje. Postoji oko 25 tržišta iz kojih se može uvoziti UREA i odredjena azotna veštačka djubriva, ali treba istaći da tu postoje i visoke carine i samim tim potrebno je potpisati bilateralne sporazume sa tom zemljama Bliskog istoka Saudijska Arabija, Katar, UAE odakle bi se ta sirovina mogla uvoziti“, dodao je.\nSrbija je jedan od najvećih proizvodjača hrane na jugoistoku Evrope i prošle godine izvezla je poljoprivredne i prehrambene proizvode za 4,2 milijarde evra. U 2021. proizvedeno je pored ostalog oko šest miliona tona kukuruza, oko 3,7 miliona tona pšenice i oko 650.000 tona ulja.


Više od dve trećine Grka protiv termina „Makedonija“ - Sputnjik Srbija\n23:06 30 Mart 2020\n22:43 04.02.2018 Preuzmite kraći link\nViše od dve trećina Grka protivi se korišćenju termina „Makedonija“ u novom imenu bivše jugoslovenske republike, pokazuje najnovija anketa koju je sproveo Univerzitet Makedonije za Institut ELIAMEP (Helenska fondacija za evropsku i spoljnu politiku).\nKonkretno, brojke pokazuju da se 71,5 odsto ispitanika protivi korišćenju termina „Makedonija“, 22,5 odsto se slaže, a šest odsto ispitanika nije želelo da odgovori.\nŠto se tiče glavnog lidera grčke opozicije, predsednika Nove demokratije Kirjakosa Micotakisa, 54 odsto ispitanika smatra da ima pogrešan stav o sporu sa imenom, dok je njegov rad oko 21,5 odsto ispitanika ocenilo kao pozitivan.\nSlična situacija je i u slučaju ministra spoljnih polsova Grčke, Nikosa Kocijasa, gde 47 odsto ispitanika smatra da njegove odluke nisu adekvatne, a 26 odsto smatra da su ispravne.\nU Atini je danas održan masovni protest zbog potencijalnog kompromisa Grčke sa vlastima u Skoplju o zvaničnom imenu Makedonije.\nPrema podacima agencije ANA, prisustvovalo je oko 140.000 ljudi, a 283 autobusa su stigla u Atinu, dovozeći ljude iz cele Grčke na protest.\njavno mnenje, anketa, Kirjakos Micotakis, Aleksis Cipras, Makedonija, Grčka


18.01.2017 u 23:22\nCIA objavila preko 12 miliona stranica dokumenata sa kojih je skinuta oznaka tajnosti\nNjUJORK – Američka Centralna obaveštajna agencija postavila je na internet 12 miliona stranica sa kojih je skinuta oznaka tajnosti, tako da svi mogu da ih vide, objavljeno je danas na sajtu CIA. Dokumenti su prethodno bili dostupni javnosti samo u Nacionalnom arhivu u Merilendu. Oko 930.000 dokumenata na ukupno više od 12 miliona stranica, sada je dostupno u „elektronskoj čitaonici” na sajtu CIA. „Pristup istorijski značajnoj zbirci dokumenta više nije ograničena geografski. Američka javnost ima sada pristup tim dokumentima iz iz svog doma”, naveo je direktor informacionog menadžmenta CIA. Zbirka dokumenata sa kojih je skinuta oznaka tajnosti obuhvata događaje iz Hladnog rata, Vijetnama, projekat „Berlinski tunel”, Korejski rat i drugo. Dokumenta uključuju mnoštvo\n15.01.2017 u 19:33\nŠef CIA upozorava Trampa: Tvitovanje nije u interesu SAD\nNjUJORK - Direktor CIA Džon Brenan upozorio je danas izabranog predsednika SAD Donalda Trampa da njegovo "pričanje i tvitovanje" nije u interesu zemlje i da budući šef Bele kuće ne razume u potpunosti kakvu pretnju Rusija predstavlja za SAD. Brenan je rekao da bezbednosna pitanja sa kojima će se Tramp suočiti kad postane predsednik u petak nisu "o njemu", javlja AP, a prenosi Tanjug. Tramp, kako je dodao, mora da shvati da će "imati priliku da učini nešto za našu nacionalnu bezbednost, nasuprot pričanju i tvitovanju". Takva spontanost nije u interesu nacionalne bezbednosti SAD, naglasio je Brenan u emisiju Foks televizije. On je rekao da su obaveštajni zvaničnici informisali Trampa o dosijeu neproverenih, ali potencijalno opasnih informacija koje Rusija ima o njemu zato što je\n13.01.2017 u 21:35\nVAŠINGTON – Moral u CIA opada zbog rasprava novoizabranog predsednika SAD Donalda Trampa sa američkim obaveštajnim službama, a neki obaveštajni agenti već su potpisali svoje ostavke, prenosi Rojters. Prema rečima visokog zvaničnika jedne obaveštajne agencije, raste broj agenata starijih od 50 godina sa najmanje 20 godina iskustva, kao i sa najmanje pet godina iskustva u inostranstvu, koji su već potpisali ostavke, ali nisu naveli datum. „Ovde vlada velika anksioznost zbog Trampovog očiglednog omaložavanja našeg posla i opasnosti s kojima se suočavamo”, rekao je jedan agent druge obaveštajne službe. Kako su naveli sadašnji i bivši zvaničnici američke vlade, uobičajeno je da ljudi napadaju CIA, ali nije uobičajeno da to radi predsednik. „Mislim da je to recept za katastrofu”,\nZašto treba verovati CIA-i\nČini mi se da su Rusi u SAD hakovali samo dve stvari, a to su Obamin mozak i izveštaj o ruskim hakerima, kazala je glasnogovornica ruskog ministarstva spoljnih poslova komentarišući izveštaj Centralne obaveštajne agencije (CIA) da su tajne ruske službe po nalogu Kremlja izvele sajber udare na SAD. Izjava Marije Zaharove stigla je istog dana kada je i portparol Vladimira Putina kao lov na veštice okarakterisao prošlonedeljni američki izveštaj koji je optužio Kremlj da se hakerskim upadima umešao na američke izbore na strani Donalda Trampa. Izabrani šef Bele kuće nije komentarisao izveštaj koji su mu prošlog petka dostavili obaveštajci, ali je ranije uporno odbacivao sve navode da je Moskva imala bilo šta sa njegovom pobedom.\n16.12.2016 u 16:49\nCIA: SAD nadgledale SSSR, Nemačku, Japan, SFRJ, Vijetnam....\nZAGREB – Američka Centralna obaveštajna agencija (CIA) skinula je oznaku tajnosti i objavila veliki broj mapa iz perioda od četrdesetih godina prošlog veka do danas, koje otkrivaju kako su SAD nadzirale i gledale svet tokom proteklih decenija, uključujući i bivšu SFRJ, piše zagrebački Ekspres. Tokom 40-tih, kako se navodi, naglasak je na Nemačkoj i Pacifiku, odnosno Japanu. Nakon Drugog svetskog rata, pažnja je preusmerena prema Sovjetskom Savezu, Vijetnamu i Bliskom istoku, a 90-tih i 80-tih godina prošlog veka CIA je pomno pratila Jugoslaviju i njene tadašnje republike. Ovaj hrvatski medij navodi da bi se moglo reći da su ove mape imale važnu ulogu u oblikovanju politike i istorije 20. veka. Objavljivanjem ovih mapa, CIA je beležila 75 godina kartografskog\nPutin posvađao CIA i FBI\nZbog obaveštajnog izveštaja koji je izbornu pobedu Donalda Trampa direktno povezao sa aktivnostima vlade u Moskvi, u američkoj prestonici skoro da niko više ni sa kim ne govori: Donald Tramp se posvađao sa Centralnom obaveštajnom agencijom (CIA), CIA sa Federalnim istražnim biroom (FBI), FBI sa demokratama, a najveći Trampovi kritičari sa ostatkom Republikanske stranke. Vašington potresaju političke detonacije otkako je najpoznatija špijunska agencija pre nekoliko dana bacila „bombu” tvrdeći da je Kremlj naredio sajber-udare na SAD ne bi li republikanskom kandidatu pomogao da dođe na vlast. Iako je bezbednosna zajednica i ranije upirala prstom u Vladimira Putina, ovo je prvi put da se kao motiv ruskih hakerskih napada ističe ne uopšteno nastojanje Moskve da dovede u pitanje legitimitet\n11.12.2016 u 15:41\nVAŠINGTON - Novoizabrani predsednik SAD Donald Tramp izjavio je da je zaključak CIA da se Rusija mešala u predsedničke izbore „smešan” i da to demokrate koriste da opravdaju poraz njihove kandidatkinje Hilari Klinton. Tramp je u intervjuu za „Foks” rekao da se ne protivi naredbi odlazećeg američkog predsednika Baraka Obame da se pokrene istraga o sajber-napadima tokom izborne kampanje i mogućoj umešanosti Rusije, ali da Obama ne treba da kaže da je reč samo o Rusiji. „Ne treba da se kaže samo Rusija, nego i druge zemlje, kao i drugi pojedinci”, rekao je Tramp. Kako prenosi AP, Obamina administracija je saopštila da se istraga ne odnosi samo na Rusiju ili samo na predsedničke izbore, već i na sve izborne incidente, među kojima su i sajber-napadi 2008. i 2012. godine, koji se\n10.12.2016 u 10:25\nCIA: Rusija pomogla Trampu, Tramp: To su oni što su govorili da Sadam ima hemijsko oružje\nVAŠINGTON – CIA je zaključila da je Rusija intervenisala na ovogodišnjim predsedničkim izborima u SAD kako bi Donald Tramp pobedio i to ne samo da bi podrili poverenje u američki izborni sistem, prenelo je danas Rojters. To je za britansku agenciju u petak izjavio visoki američki zvaničnik koji nije želeo da bude imenovan. „Američke obaveštajne agencije su procenile da su zvaničnici ruske vlade, kako se predsednička kampanja odvijala, posvećivali sve veću pažnju pomoći naporima Donalda Trampa da pobedi na izborima”, precizirao je navedeni izvor. Rojters navodi da je „Vašington post”, citirajući američke zvaničnike koji su brifovani o ovome, takođe juče objavio da su obaveštajne službe identifikovale pojedince povezane sa ruskom vladom koji su obezbedili „Vikiliksu” na hiljade hakovanih\n18.11.2016 u 20:41\nKo je budući šef CIA Majk Pompeo?\nVAŠINGTON – Jedan od najglasnijih protivnika nuklearnog dogovora administracije odlazećeg predsednika SAD Baraka Obame sa Iranom, poznat po kontroveznim izjavama o američkim muslimanima, kongresmen Majk Pompeo prihvatio je danas ponudu novoizabranog predsednika SAD Donalda Trampa da bude novi šef CIA. Za njega je Tramp kazao da će biti brilijantan i neumoljiv lider, a Pompeo (52) je rekao da je počastvovan Trampovom ponudom. On je kazao i da je odluka da napusti Kongres teška, ali da je prilika da vodi „najbolje svetske obaveštajne ratnike poziv koji se ne odbija”. Prema navodima AP, Pompeo je poznat po snažnoj kritici nuklearnog dogovora sa Iranom, a poznata je i njegova izjava da su muslimanski lideri „potencijalni saučesnici” terorističkih napada, ako se ne ograde od nasilja koje\nMnogo toga u Vašingtonu čeka novog predsednika, pa i odgovor na pitanje Centralne obaveštajne agencije (CIA) da li sirijskim pobunjenicima sme da dostavi ubojitije oružje uz pomoć kojeg bi se branili od ruskih bombardera i artiljerije. Američki operativci upravo su sa takvim planom nedavno izašli pred Baraka Obamu, ali on im, kako je saznao „Vašington post”, nije rekao ni „da” ni „ne”. Odluka će, po svoj prilici, sačekati njegovog naslednika. Javna je tajna da CIA obučava i naoružava sirijske militante koji se suprotstavljaju predsedniku Bašaru el Asadu, Slobodnu sirijsku armiju i druge organizacije. CIA predlaže da se tim borcima dostave moćne rakete „zemlja-vazduh” uz pomoć kojih bi mogli da se brane od vazdušnih napada vlade i njenih ruskih saveznika i ostanu u igri i pored


UBRZANJE: SAD upozorile Amerikance u Rusiji – Mogući napadi na Moskvu i Sankt Peterburg – DnevniZurnal\nUBRZANJE: SAD upozorile Amerikance u Rusiji – Mogući napadi na Moskvu i Sankt Peterburg\nby admin 21/02/2022, 09:22 1.9k Views\nAmerička ambasada u Rusiji upozorila je Amerikance u toj zemlji da “izbegavaju gužve” i da se pripreme za evakuaciju.\nIz ambasade navode da neki mediji izveštavaju o mogućim napadima.\nUpozorenje je objavljeno na veb stranici ambasade u nedelju glasilo je: “Prema izvorima medija, bilo je pretnji napadima na tržne centre, železničke i metro stanice i druga javna okupljanja u glavnim urbanim oblastima, uključujući Moskvu i Sankt Peterburg, kao i kao u oblastima pojačane napetosti duž Rusije.granice sa Ukrajinom”.\nNe možete pozivati na saradnju dok gomilate trupe na našim granicama\n„Počelo je vojno-tehničko osvajanje Ukrajine. Nemamo gde da se povučemo.\nnsistiraImo na povlačenju svih američkih oružanih snaga i naoružanja raspoređenog u centralnoj i istočnoj Evropi, kao i baltičkim zemljama.\nUvereni smo da je nacionalni potencijali u ovim zonama sasvim dovoljan. U takvoj situaciji bezbednosne garancije su nam potrebne više nego ikad.\nNaglašavam: pravno obavezujuće garancije“, rekao je Antonov.\nNeosnovane tvrdnje da Rusija sprema provokacije nastavljaju da stižu sa Zapada, uprkos povratku ruskih trupa u svoje baze posle vežbi. Rusija je takođe više puta naglašavala da nije strana u sukobu u Ukrajini i da nije predmet Minskih sporazuma.


KOLIKO NAS JOŠ KORAKA DELI OD ČLANSTVA?\nKOLIKO NAS JOŠ KORAKA DELI OD ČLANSTVA?\nSrbija u decembru otvara nova poglavlja u pregovorima sa EU\nSrbija će 10. decembra na međuvladinoj konferenciji u Briselu otvoriti nova poglavlja u pregovorima sa EU, saznaje RTS u izvorima u Briselu. Tačan broj poglavlja zavisiće od izveštaja o stanju vladavine prava koje će zemljama članicama početkom novembra dostaviti Evropska komisija.\nPredsedavajuća EU, Austrija, prvobitno je nameravala da kao znak dobre volje prema Srbiji i u oktobru organizuje međuvladinu konferenciju, na kojoj bi bilo otvoreno poglavlje 9 o finansijskim uslugama. Od toga se, ipak, odustalo jer je više zemalja članica tražilo da se prethodno upozna sa izveštajem o vladavini prava, navode izvori.\nOvaj izveštaj, koji dva puta godišnje podnosi Evropska komisija, poslužiće kao osnova zemljama članicama za političku procenu o broju poglavlja koja će biti otvorena u decembru.\nTrenutno je pet poglavlja u proceduri u radnim telima Evropskog saveta, a Beograd očekuje da će pre kraja godine biti otvorena bar tri: poglavlje 17 – o ekonomskoj i monetarnoj politici, 18 – o statistci i poglavlje 9 – o finansijskim uslugama.\nNeka od ovih poglavlja će svakako biti otvorena u decembru, ali EU integracije Srbije i Balkana do sada nisu doživele onakav zamah kakav se očekivao kada je objavljena Strategija Evropske komisije za Zapadni Balkan, sa 2025. godinom kao okvirnom perspektivom za članstvo, ocenjuju poznavaoci procesa u Briselu.\nPoslanik Evropskog parlamenta Eduard Kukan kaže da je isticanje 2025. kao okvirnog datuma za članstvo zamišljeno kao podsticaj Srbiji i drugima na Balkanu.\n- Godinu kasnije, utisak je da je ova ideja već pomalo bledi i zato bi svi trebalo da budu mnogo aktivniji kako bi to zaista učinili realističnim datumom - kaže Kukan.\nZemlje članice nisu promenile stav o tempu proširenja EU nakon objavljivanja strategije za Zapadni Balkan, a neke čak stavljaju i dodatne kočnice, odnosno, dodatno su oprezne zbog izbora za Evropski parlament sledećeg maja, strahujući da bi svaki novi, pa i najmanji korak u prošrenju mogle da iskoriste antievropske snage u svojoj kampanji.\nS druge strane, ni Srbija za sada nije bitno promenila tempo reformi kako bi pokazala da želi da iskoristi priliku i uskoči u voz za članstvo oko 2025. godine, navode evropski izvori u Briselu.\nDA LI SU POSTAVLJENI ROKOVI AMBICIOZNI ILI REALNI?\nDa bi se članstvo dogodilo oko 2025. godine, Srbija bi do 2023. trebalo da otvori i zatvori svih 35 poglavlja. Sadašnjim tempom od dva poglavlja za vreme jednog predsedavanja EU, odnosno četiri nova poglavlja godišnje, biće potrebno još pet godina samo za otvaranje svih preostalih poglavlja.\nPritom su do sada otvorena samo "lakša" poglavlja, za koja EU uglavnom nije postavljala merila za otvaranje, navode izvori upućeni u proces pregovora.\nJedan od problema je i akcioni plan za poglavlja 23 i 24, sa suviše ambiciozno postavljenim rokovima za sprovođenje reformi u oblasti vladavine prava, zbog čega je Evropska komisija često u situaciji da konstatuje kako se Srbija ne drži rokove koje je sama postavila.\n- Svako takvo kašnjenje pruža dodatni izgovor skeptičnim državama članicama za sporije otvaranje novih poglavlja - ocenjuju diplomate u Briselu.\nIzvestilac Evropskog parlamenta za Srbiju Dejvid Makalister kaže da u mnogim političkim oblastima ima mesta za napredak, pre svega u oblasti vladavine prava, borbi protiv korupcije, kriinala i slobode medija, ali da je vlada Srbije svesna da je pristupanje EU vrlo težak i zahtevan posao.\n- Uveren sam da je vlada spremna da nastavi taj posao kako bi Srbija u nekom trenutku mogla da se pridruži EU - ističe Makalister.\nDecembar ove godine biće novi test za učinak u reformama Srbije, ali i za političku volju država članica EU za napredak u proširenju ka Balkanu.\nSpremnost EU da prima nove članove, stanje vladavina prava u Srbiji i rešavanje odnosa sa Prištinom biće odlučujući faktori u tom procesu.


Sve što treba da znate o državnoj pomoći za besplatnu stolariju\nKonkursi za kompanije, koje će izvoditi radove ugradnje nove stolarije i novih ložišta, kao i ugradnje solarnih kolektora i sanacije fasada, juče su raspisani na nivou lokalnih samouprava, a nakon toga slede konkursi za građane. Potpisivanje prvih ugovora sa domaćinstvima se očekuje već sledećeg meseca. Prema poslednjim najavama, u te svrhe biće raspisano još dva konkursa, ali je dodata i jedna novost.\n- Ovo je veliki nacionalni projekat koji će trajati nekoliko godina. Sledeće godine ćemo dati više od 100 miliona evra za zamenu stolarije. Biće još javnih poziva, da svi oni koji nisu mogli u prethodnih 10, 20 i više godina da izoluju kuće, zgrade, stanove sada moći to da urade, rekla je ministarka, prenosi Tanjug.Ona je dodala i da će sledećeg marta biti raspisan javni poziv za 2022. godinu.\nU dosadašnjim saopštenjima ministarstva, kao i u konkursima nije bilo reči o solarnim panelima. U pravilniku o subvencijama za zamenu stolarije i renoviranje fasade, stajala i mogućnost ugradnje solarnih kolektora, koji služe za zagrevanje vode, ne za stvaranje električne energije, što je slučaj sa panelima.Ipak, izgleda da je ministarstvo promenilo dosadašnju odluku, i da će se paneli subvencionisati, i to uskoro.


Vesti online / Vesti / Srbija / "Jedino SPC može da sačuva zemlju proteranih Srba"\n"Jedino SPC može da sačuva zemlju proteranih Srba"\nPredsednik Odbora za dijasporu i Srbe u regionu u Skupštini Srbije Miodrag Linta posetio je u petak episkopa gornjokarlovačkog Gerasima u vladičanskom dvoru u Karlovcu.\nTom prilikom razgovarali su o teškom položaju preostalih Srba u Eparhiji, kao i izgradnji pravoslavne crkve u Vrginmostu, za koju je, nakon posete predsednika Aleksandra Vučića ovom kraju, sredstva obezbedila Vlada Srbije.\nTakođe, razgovaralo se i o mogućnostima obnove pravoslavnih svetinja u drugim delovima Eparhije, piše u saopštenju.\nPosebna pažnja posvećena je temi zaštite poljoprivrednog zemljišta proteranih Srba i drugih oštećenih građana koji žive van Hrvatske.\nLinta je predložio episkopu Gerasimu da naša crkva treba da ima daleko aktivniju ulogu u očuvanju srpske zemlje, sa čim se vladika složio.\n- Od završetka rata 1995. godine do danas Hrvatska je otela više od 800 hiljada katastarskih parcela poljoprivrednog zemljišta građanima srpske nacionalnosti - rekao je Linta i dodao da bi svakom proteranom Srbinu trebalo pružiti pravnu pomoć da svoju zemlju vrati u posed.\n- U slučaju da Srbi nisu u stanju da obrađuju svoju zemlju, jer žive izvan Hrvatske, treba im omogućiti da je mogu dati na korišćenje na određeni vremenski period Srpskoj pravoslavnoj crkvi - rekao je Linta.\nOn je naglasio da će sa ovim predlogom upoznati i ostale vladike čija se sedišta Eparhija nalaze na području Hrvatske.\nDRUŠTVO SPC: Obnovićemo dijalog sa makedonskom crkvom\nSRBIJA SPC podrzava odluku Vučića da zaštiti srpski narod na KiM


VOICE: Javni skupovi kao mehanizam za obračun s neistomišljenicima | Autonomija\nVOICE: Javni skupovi kao mehanizam za obračun s neistomišljenicima\nKo sme, a ko ne sme da protestuje u Srbiji\nDvostrukim aršinima u proceni ko sme, a ko ne sme da organizuje spontana protestna okupljanja, odnosno ko će zbog toga dobiti prekršajnu prijavu, policija krši osnovna prava građana zagarantovana Ustavom i zakonima, ocenjuju sagovornici VOICE-a. Policija, upozoravaju, često dozvoljava skupove na kojima se krši zakon, pod uslovom da su organizatori bliski politici koju sprovodi vlada, dok okupljanja onih koje smatra protivnicima režima na sve načine pokušava da onemogući.\nPodsetimo, 27. aprila održano je “spontano” okupljanje ispred pekare “Roma” u Borči, kako bi prisutni izrazili svoj revolt zbog toga što je jedan od zaposlenih u toj pekari na društvene mreže postavio fotografiju sa ukrštenim rukama, što srpski nacionalisti smatraju znakom Velike Albanije. Pored uvredljivih pesama i parola poput “Ubij, zakolji, da Šiptar ne postoji” u pekari i na automobilu njenog vlasnika ostavljene su svinjske glave, te izlepljene nalepnice. Takođe, zahtevano je da se pekara zatvori. Na kritike zbog održavanja skupa, ministar policije Nebojša Stefanović je saopštio da su policijski službenici bili prisutni sve vreme tokom tog okupljanja građana i obezbeđivali da ne dođe do narušavanja javnog reda i mira, te da je ono proteklo bez ijednog incidenta i “napuklog stakla”.\nZloupotreba policije u ostvarivanju prava na javno okupljanje\nAdvokatica YUCOM-a Milena Vasić za VOICE precizira da je policija po više osnova morala da zabrani navedeni skup, zbog učinjenih prekršaja i krivičnih dela, između ostalog zbog krivičnog dela rasna i druga diskiriminacija, za koje je zaprećena kazna od šest meseci do pet godina zatvora.\nMilena Vasić, foto N1\n– Čak i ono saopštenje MUP-a, koje je izdato nakon prvog okupljanja je bilo dosta problematično, zato što relativizuje ono što se tu desilo i čitavu poruku tog skupa, koja je usmerena protiv albanske nacionalne manjine i izražavanja njihove nacionalne pripadnosti – rekla je Vasić.\nNaša sagovornica ukazuje da je u tom slučaju prekršeno i pravo na rad, zbog poziva da se pekara zatvori, te izvršeno krivično delo povrede ravnopravnosti. Sa druge strane, gađanje svinjskim glavama moglo bi, dodaje Vasić, da bude ocenjeno kao povreda javnog reda i mira, jer je duboko uznemirujuće i uvredljivo.\nAleksandar Olenik, advokat vlasnika pekare Mon Đuraja upozorio je da se njegovom klijentu na teret stavlja nešto što on nije uradio.\n– Ta hajka, haranga, šta god, što se vodi protiv njega je potpuno besmislena. Kad neko na ulici odlučuje i presuđuje, to se zove linč – izjavio je medijima Olenik.\nOcenio je da je policija dobro odradila posao sprečivši sukobe, ali da je tužilaštvo to koje je propustilo da reaguje. On je dodao da čekaju da vide hoće li policija podneti prijavu i za koje krivično delo, te da će onda odlučiti hoće li njegov klijent podneti prijavu. Ističe da snimci događaja jasno pokazuju da je tu učinjeno krivično delo izazivanja nacionalne, rasne, verske mržnje i netrpeljivosti na štetu Đuraja.\n– Posle samog napada od 27. aprila, da je tužilaštvo uradilo bilo koju službenu radnju, čak ove najminimalnije, samo da je pozvalo na razgovor prave organizatore, ne bismo imali dalju eskalaciju, ne bismo imali novi protest – rekao je Olenik.\nMilena Vasić precizira da se po Zakonu o javnom okupljanju, skupovi prijavljuju pet dana pre održavanja, ali da pravo poznaje i pojam spontanog okupljanja, koje ne mora da se prijavljuje. Kako navodi, reč je o okupljanju koje nema organizatora i koje nastaje kao reakcija na određeni događaj, poput, na primer, nekog značajnog uspeha sportista.\n– I za jedna i za druga okupljanja važe isti uslovi i ograničenja. To su uslovi iz zakona i iz Ustava koji propisuje zašto i po kom osnovu neko okupljanje može biti zabranjeno. Zakon to detaljnije razrađuje u članu 8. Iz svega ovoga proizlazi da je policija, kao organ koji je bio nadležan da primi prijavu okupljanja, odnosno da održava javni red i mir ukoliko je bilo spontano okupljanje, imala ovlašćenje ili da zabrani to okupljanje, ako je bilo prijavljeno, ili da na licu mesta prekine okupljanje, zabrani ga i napiše prekršajne prijave, jer je jasno da je motiv okupljanja bilo podsticanje rasne, nacionalne ili verske mržnje i netrpeljivosti – rekla je Vasić.\nČlan 8 Zakona o javnom okupljanju jasno navodi kada okupljanje ne može biti dozvoljeno:\n2) kada su ciljevi okupljanja usmereni na pozivanje i podsticanje na oružani sukob ili upotrebu nasilja, na kršenje ljudskih i manjinskih sloboda i pravadrugih, odnosno na izazivanje ili podsticanje rasne, nacionalne, verske ili druge neravnopravnosti, mržnje i netrpeljivosti;\nIstraživanje YUCOM-a pokazalo je da je u poslednje tri godine prisutan trend koji pokazuje da kad god se radi o nekoj osetljivoj temi, na primer kada su u pitanju ratni zločini ili druga pitanja koja nisu u skladu sa načelima vladajuće politike, da se tu krši prvo na javno ukupljanje, dok se u drugim situacijama gleda kroz prste.\nDesničari zaštićeni, nepodobnima prekršajne prijave\nRadomir Lazović iz inicijative Ne da(vi)mo Beograd za VOICE kaže da su aktivisti te organizacije do sada, zbog različitih akcija, platili oko 300.000 dinara prekršajnih kazni.\n– Protiv inicijative Ne da(vi)mo Beograd vodilo se do sada oko 30 prekršajnih procesa, što zbog organizacije događaja i protesta, oglašavanja u javnom prostoru, paljenja pirotehničkih sredstava, ispisivanja grafita, pa čak i lepljenja jedne nalepnice – kaže Lazović.\nDodaje da oni koji su se njima suprotstavljali nisu kažnjavani, čak ni zbog fizičkog napada tokom protesta pred deponijom u Vinči.\nMilena Vasić ocenjuje da se zabrane okupljanja koriste za obračun s neistomišljenicima i podseća na proteste “Protiv dikature” koji su spontano organizovani, ali je policija ipak napisala prijavu nekolicini studenata označavajući ih kao organizatore jer su na svojim fejsbuk profilima podelili poziv za protest.\n– Žene u crnom imaju stalno kontraprotestante na svojim skupovima i nekako se uvek završi tako što ti kontraprotestanti ne budu uklonjeni, nego Žene u crnom budu zamoljene ili primorane da se pomere na neko drugo mesto, jer policija odbija da reaguje, a to je opet povreda prava na okupljanje. Imamo zaista veliki broj primera u praksi kada policija ne reaguje na kontraskupove ili kada ne odobrava pravo na spontano okupljanje nekim organizacijama ili aktivistima koji nisu baš u skladu sa politikom vladajuće stranke – upozorava Vasić, podsećajući na slučaj paljenja sveća za žrtve Srebrenice.\n– Policija je zbog pretnji desničarskih organizacija da će intervenisati, napisala prekršajnu prijavu aktivistvkinji Inicijative mladih za ljudska prava Aniti Mitić, ali ne i desničarskim aktivistima koji su se okupili – podseća Vasić.\nPolitikolog Boban Stojanović za VOICE ocenjuje da se očiglednim dvostrukim aršinima kojima se policija rukovodi prilikom reagovanja na spontana okupljanja, zapravo šalje politička poruka onima koji bivaju kažnjeni.\n– To nije ništa novo, može se reći čak i da je uobičajeno. U stvari žele da, s jedne strane, pokažu da neformalno podržavaju onaj skup koji je dozvoljen, a kada pošalju prekršajne prijave, onda imaju za cilj da uplaše, da pokušaju da te ljude odvrate da ponove slična okupljanja – kaže on.\nStojanović podseća da su uvek problematični skupovi koji se odnose na ratne zločine, Kosovo, ratove dvedesetih i slično, podsetivši da su aktivisti Inicijative mladih za ljudska prava, kada su na promociji knjige Veselina Šljivančanina želeli da pošalju poruku da je takav skup nedopustiv, platili kazne.\nBoban Stojanović, foto N1\n– Oni ne žele to deklarativno da podrže, ali mislim da je kroz ovakve stvari svima jasno da vlast podržava i osuđene zločince i, sa druge strane, apsolutno im daju priliku da se kroz neke njihove medije čak i promovišu. Ovo sa Šljivančaninom nije ni tajna, već je manje-više otvoreno da je on deo SNS-a i cele te priče – rekao je Stojanović.\nZastrašivanje građana partijskim batinašima\nI Lazović se slaže s ocenom da policija ima dvojake kriterijume po pitanju skupova u odnosu na to ko stoji iza njih.\n– Tolerišu se sve vrste provokacija, kontramitinzi, provokacije banerima ili čak organizovanim ozvučenjem. Policija štiti ove osobe koje se na protestima opozicije pojavljuju i daje im logističku podršku, pa je tako moguće da se cela skalamerija Sime Spasića pojavljuje na svakom protestu protiv vlasti, pojavljuju se partijski batinaši i slično. Naravno da je policija morala da zabrani skup u Borči, a organizatore kazni za izazivanje međuetničke mržnje – rekao je Lazović.\nStojanović upozorava da se ovakvo selektivno poštovanje ljudskih prava građana može odraziti i na pregovore o poglavljima 23 i 24 koja, kako kaže, teško da će ikada biti zatvorena.\n– Ako i budu zatvorena, biće zatvorena među poslednjima, jer generalno svi izveštaji o stanju ljudskih prava i sloboda u Srbiji pokazuju apsolutno da ta prava i slobode opadaju iz godine u godinu. Ovi pojedinačni slučajevi, kada se skupe na jedno mesto, pokazuju da sloboda može da bude ozbiljno ugrožena s jedne strane, a da s druge strane neki imaju previše slobode da rade šta žele, bez ikakvih ograničenja – kaže Stojanović.\nMilena Vasić ukazuje i na pitanje položaja manjina, jer se u Akcionom planu za poglavlje 23 država obavezala da štiti njihova prava, a da se iz postupaka policije najbolje vidi kako se ta prava štite u praksi.\n– Videli ste prošle godine koliko je nereda bilo prilikom održavanja festivala Mirdita, koji se bavi povezivanjem mladih sa Kosova i Srbije u kulturi i umetnosti. Imali smo proteste i čitave ulice zatvorene, Festival je praktično jedva održan. Policija je zaštitila je organizatore, ali šta ćemo sa tim kontraokupljanjima i sa tim grupama koje poriču prava manjinskih grupa – upozorila je Milena Vasić.


Beogradska mumija « Narodni muzej u Beogradu\nNaslovna / Beogradska mumija\nBeograd se može pohvaliti da je, uz Zagreb i Ljubljanu, jedan od retkih gradova u regionu koji u zbirci najznačajnijeg muzeja ima i jednu mumiju.\nNakon duže pauze publika će Beogradsku mumiju moći da vidi od 22. septembra kada će postavka Narodnog muzeja realizovana u Arheološkoj zbirci Filozofskog fakulteta, povodom Dana evropske baštine, svečano biti otvorena. U narednom periodu, tokom vikenda, u terminima od 12 do 20 časova stručna vođenja će otpočinjati svakog punog sata, a grupe će biti ograničene na dvadeset posetilaca.\nMumija egipatskog sveštenika Nesmina je u Narodni muzej dospela pre više od sto godina kada je 1888. plemeniti Hadži Pavle Riđički, rodom iz Mokrina, u Egiptu kupio mumiju „ne za sebe već za srpski narod“. Od tada do danas Beogradska mumija je, u nekoliko navrata, izlagana samo kraće vreme. Razlog tome je osetljivost kako same mumije, tako i drvenog sanduka u koji je pohranjena, a koji su zahtevali poseban tretman.\nZahvaljujući razumevanju i finansijskoj pomoći Sekretarijata za privredu Gradske uprave grada Beograda, Narodni muzej u Beogradu je obezbedio specijalnu vitrinu za čuvanje i izlaganje Beogradske mumije, a postavka je realizovana zahvaljujući pomoći Ministarstva kulture i informisanja Republike Srbije.\nKako je 1992. godine Narodni muzej mumiju, radi proučavanja i za potrebe nastave, dugoročnom pozajmicom ustupio Filozofskom fakultetu, ona će i u predstojećem periodu biti izložena u okviru ove institucije. Pored Beogradske mumije posetioci izložbenog prostora Arheološke zbirke biće u prilici da vide i kovčeg Nefer-renepet, amulete od zlata, fajansa i poludragog kamena, ušabti figurine i skarabeje zahvaljujući kojima će imati mogućnost neposrednog susreta sa kulturom i običajima drevnog Egipta. Iako sve izložbe Narodnog muzeja prate programi namenjeni najmlađim posetiocima, ovom prilikom posebna pažnja biće poklonjena radionicama Dečjeg i Tin kluba kao i organizovanim školskim posetama. Sarađujući sa kolegama iz Dečjeg kulturnog centra i Turističke organizacije Beograda sigurni smo da će izložba predmeta iz stareogipatske zbirke Narodnog muzeja postati još jedno od atraktivnih mesta na kojima će naši sugrađani i gosti Beograda rado provoditi vreme.\nKako je broj mesta ograničen molimo Vas da vašu posetu najavite putem elektronskog pisma na adresu edukacija@narodnimuzej.rs ili pozivom na broj 060 807 5035.\nDeplijan izložbe, Pritisnite Expand da biste prelistali publikaciju:\n[issuu width=550 height=350 embedBackground=%23eae2bf backgroundColor=%23222222 documentId=120920105635-cedfe339af3548738f2511bad58f6e31 name=deplianmumijanarodnimuzejbeograd username=narodnimuzej tag=belgrade unit=px v=2]\nForenzička rekonstrukcija lica beogradske mumije. Kreator 3D rekonstrukcije je Džošua Harker (YouTube):\nPočetak: 22. septembra 2012.\nKraj: 30. septembra 2012.\nProstor: Zgrada rektorata (Arheološka zbirka Filozofskog fakulteta)\nulaz iz ulice Vuka Karadžića, Beograd, Srbija\nCena: Ulaz je slobodan


Merkel ne očekuje puno od sastanka s Putinom - Svet - Dnevni list Danas\nPočetna » Svet » Merkel ne očekuje puno od sastanka s Putinom\nNemačka kancelarka Angela Merkel izjavila je da smatra da od njenog današnjeg sastanka sa predsednikom Rusije Vladimirom Putinom ne treba očekivati velike rezultate, prenosi Sputnjik.\n0Piše: S. D. 17. avgusta 2018. 21.30 Izmenjeno: 21.30\n„To je radni sastanak i od njega ne treba očekivati velike rezultate, ali broj tema je veliki – od Ukrajine do Sirije i pitanja saradnje u ekonomskoj oblasti – da je opravdano da se bude u stalnom dijalogu i ja želim sutra da nastavim ovaj dijalog“, istakla je juče kancelarka.\nMerkel smatra da bi sastanak u formatu Nemačka-Francuska-Turska-Rusija, radi raspravljanja o rešavanju sirijske krize, mogao da bude svrsishodan, pa će ove zemlje razmotriti mogućnost pripreme takvog sastanka, najpre na nivou savetnika.\n„Sastanak u formatu Nemačka-Francuska-Turska i Rusija može da ima smisla. On bi trebalo da bude dobro pripremljen i stoga još nema tačnog datuma. Mi ćemo raditi na tome da savetnici održe pripremni sastanak, a tada ćemo odlučiti da li ima smisla da se sastanak održi“, rekla je nemačka kancelarka novinarima. Prema njenim rečima, o tome će se razgovarati, između ostalog, tokom današnjeg sastanka sa ruskim predsednikom.\ndonald tramp, sastanak, vladimir putinBerlin


HUMANOST IZ BOLNICE U KOSOVSKOJ MITROVICI: Petnaest medicinskih sestara na ispomoć u Batajnici | Novosti.rs\nPrema rečima direktora, dr Zlatana Eleka za sada u ovoj zdravstvenoj ustanovi ima optimalnog broja lekara i medicinskog osoblja uprkos tome što je situacija sa korona virusom u srpskim sredinama na KiM sve složenija.\n- Od 128 koliko ih se trenutno nalazi na lečenju u našoj ustanovi njih 65 je na kiseoniku. Situacija je veoma zabrinjavajuća jer su tri pacijenta na respiratoru a tokom prošle večeri tri osobe su preminule-opominje dr Elek.\nInače, od početka epidemije korona virusa od kovida 19 obolelo je 535 radnika ove ustanove dok je u srpskim sredinama obolelo je 5.061 lice od kojih je 121 preminulo, dok je aktivno 711 slučajeva.\nNOVI PODACI ZA KiM: U srpskim sredinama 32 novoobolelih, tri osobe preminule\n14. 03. 2021. u 15:40\nNOVI PODACI ZA KiM: Još 578 novozaraženih, osmoro preminulo\n13. 03. 2021. u 16:05\nvirus korona broj zaraženih virusom korona Batajnica korona virus kovid bolnica KiM medicinsko osoblje Zlatan Elek


Preko Petnice do Sirijusa: Da li Rusi vode srpske tinejdžere u svemir? (video) - Sputnjik Srbija\n05:23 24 Septembar 2020\nPreko Petnice do Sirijusa: Da li Rusi vode srpske tinejdžere u svemir? (video)\n© CC BY-SA 2.0 / Flickr/Steven Zwerink Follow / Startup Weeekend Merida\n17:57 06.09.2017 (osveženo 13:16 07.09.2017) Preuzmite kraći link\nZa 35 godina koliko postoji, kroz istraživačku stanicu Petnica prošlo je 50.000 mladih zainteresovanih za naučni rad. Sa njima godišnje radi 800 nastavnika, iz zemlje i inostranstva, a često su to, kako ponosno kaže direktor te ustanove Vigor Majić, ljudi koji su i sami pohađali programe u Petnici.\n„Najdraže mi je kad vidim koliko je mnogo onih koji su prošli kroz Petnicu i spremni su da dođu nazad i da svoja znanja koja su stekli ovde i širom sveta podele sa novim generacijama“, navodi Majić u emisiji „Sputnjik intervju“.\nIstraživačka stanica ima programe iz oblasti astronomije, fizike, elektronike, računarstva, matematike, biologije, ekologije, hemije, geologije, medicine, lingvistike, istorije, psihologije, antropologije, sociologije, arheologije i dizajna. Polaznike bira ne na osnovu ocena i uspeha u školi, već, naglašava Majić, traži one mlade ljude koji su u stvari nezadovoljni i hoće više i preko onog što se radi u školi.\n„Nemamo mnogo kapaciteta, a izbor od dospelih prijava je komplikovan posao. Ove godine pregledalo ih je 70 naših saradnika. Jako je teško odabrati jer nismo telepate, a nemamo mogućnosti da ih okupimo i radimo intervjue. Zato svake godine razmišljamo kako da taj sistem poboljšamo“, objašnjava naš sagovornik.\nProjekti na kojima se radi su zapravo ideje učenika, a među njima ima i potpuno nerealnih i fantastičnih ili takvih koje zahtevaju ogromne budžete, ali najvažnije je da, čak i ako projekat ne uspe ili ostane nezavršen, nauče da misle, da nauče tehniku, metode rada i kako da rešavaju teškoće na koje naiđu. Što je više tih teškoća, to je bolje za njih, jer, smatra Majić, najneuspešniji je projekat koji se glatko i fino uradi od početka do kraja.\nVažan deo aktivnosti tog centra kod Valjeva čini saradnja sa sličnim institucijama u inostranstvu, od Prinstona i CERN-a, do brojnih naučnih ustanova i univerziteta u Rusiji. Kako je najavio ministar za inovacije i tehnološki razvoj Nenad Popović prilikom nedavne posete tom centru sa ruskim ambasadorom Aleksandrom Čepurinom, petnički polaznici obići će sledeće godine pet najmodernijih naučno-istraživačkih centara sveta. Između ostalog, biće ostvarena saradnja sa ruskim agencijama „Roskosmos“, „Rosnano“ i „Rosatom“.\nImamo kontakte i saradnju i sa Centrom za mlade talente Sirijus. Nastao je 2015. godine u Sočiju koristeći objekte koji su ostali od Olimpijskih igara.\n„Ideja na kojoj se zasniva Sirijus je vrlo slična onome što radi Petnica i mi smo se tu prepoznali“, navodi Majić i dodaje da je saradnja zasad pre svega među predavačima i metodičarima. Sarađuju, kaže, i sa drugim centrima i univerzitetima u Rusiji, pa svake godine neko iz te zemlje dođe na neki od programa u Petnici.\n„Učili smo i učimo od mnogih institucija sličnih našoj u svetu, ali sada smo u situaciji da mnogi uče i od nas. Imamo i jedan broj programa koji su međunarodnog karaktera — letnji kamp za tinejdžere koji se organizuje skoro već 15 godina i međunarodni program za studente“, nabraja direktor Petnice.\nKad je reč o saradnji sa kompanijama, Majić izdvaja saradnju sa NIS-om, koja traje od 2009. godine.\n„Oni su prepoznali da to što radi Petnica ima širi značaj za obrazovanje, a kvalitetno obrazovanje znači kvalitetnu privredu“, ističe naš sagovornik.\nNIS je tako za prošlu godinu za podršku Petnici izdvojio šest miliona dinara, a saradnjom su predviđena i gostujuća predavanja zaposlenih u toj kompaniji na seminarima koji se organizuju u Istraživačkoj stanici.\nMajić, međutim, kaže da je Petnica, što se tiče ukupnog finansiranja, sada u složenijoj situaciji nego prošle godine.\n„Pomoć države pokriva oko četvrtinu naših ukupnih troškova, a tri četvrtine treba negde pronaći. Sve institucije slične Petnici u svetu imaju dve vrste finansiranja: ili su podržane od strane jakih industrijskih centara ili banaka koje to vide kao neku svoju humanitarnu i društvenu odgovornost, a u razvijenim zemljama te podrške su ozbiljne. Ili imate centre koji naplaćuju sve svoje usluge u punom ekonomskom iznosu od učesnika. S tim što ne plaćaju to roditelji iz svog džepa, nego su to zemlje u kojima škole i lokalne samouprave imaju jake fondove za slanje talentovane dece“, objašnjava gost Sputnjika.\nS druge strane, u Srbiji škole nemaju takve fondove i zato je Petnica, kako kaže Majić, upućena da prosi od kompanije do kompanije, što je „jako naporan i vrlo depresivan posao“.\nPetnica, upozorava Majić, svake godine zbog nedovoljno sredstava mora da redukuje neke aktivnosti i smanjuje broj programa. Opet, dodaje on, nismo u tako bezizlaznoj finansijskoj situaciji kao država, ali nemamo dobro razumevanje šta se to radi.\nDramatično: Iz Srbije godišnje pobegne ceo Kruševac\n„Srbija je mala zemlja i nama je nerazumljivo kada srećemo ljude koji rade 15 godina u državnoj upravi,a nemaju vremena da dođu u Petnicu“, primećuje Majić.\nNa pitanje da li je pozvao premijerku Anu Brnabić da poseti Petnicu, odgovara:\n„Pozvali smo premijerku i bilo bi nam veoma drago da ona dođe da vidi šta radimo i da mi čujemo od nje kakva su njena očekivanja od Petnice. Ona je pomenula Petnicu u svom ekspozeu. To znači da ima neko očekivanje kako bi trebalo da radimo. Nadamo se da ćemo imati susret i da će rezultat biti neki korak dalje, bilo kroz broj dece koji dolaze, bilo kroz razvoj nekih novih sadržaja i programa.“\nTaj korak dalje je, najavljuje Majić, i promena generacije ljudi koji rade u Petnici.\n„Mi koji smo tu radili duži period moramo da ustupimo mesto mlađima, da profesionalno ojačamo ekipu i da to budu mladi ljudi koji mogu dobro međusobno da sarađuju, da zajednički prepoznaju određene izazove i novine i da ih dobro implementiraju u Petnicu“, zaključuje direktor Istraživačke stanice.


Kriptovalute – Page 2 – Bankar.me\nAugust 31, 2020 BIZNIS, FINANSIJE, SVE VIJESTI, VALUTE 0\nGuverner američke centralne banke Džerom Pauel je ove nedjelje naglasio da će Fed dopustiti porast inflacije iznad dva odsto.\nAugust 28, 2020 PLANETA, SVE VIJESTI, VALUTE 0\nIz Kine se za godinu odlilo 50 milijardi dolara u kriptovalutama\nAugust 22, 2020 AZIJA, FINANSIJE, SVE VIJESTI 0\nKinu je u posljednjih godinu dana “napustilo” 50 milijardi dolara u kriptovalutama. To ukazuje na činjenicu da kineski investitori izvlače više novca iz Kine nego što je to zakonski dozvoljeno.\nAugust 12, 2020 REGION, SVE VIJESTI, TEHNO 0\nJuly 20, 2020 Članci, PLANETA, SVE VIJESTI, VALUTE 0\nMada 80% centralnih banaka u svijetu razmatra primenu digitalnih valuta, svega 10% njih namjerava da realizuje takve projekte u naredne tri godine. Ali tih 10%, na čelu sa Kinom, predstavlja petinu svjetske populacije.\nJuly 3, 2020 FINANSIJE, SVE VIJESTI, VALUTE 0\nJuly 1, 2020 FINANSIJE, SVE VIJESTI, VALUTE 0\nJuly 1, 2020 BIZNIS, FINANSIJE, PLANETA, REGION, SVE VIJESTI, TEHNO, VALUTE 0\nJune 29, 2020 FINANSIJE, REGION, SVE VIJESTI 0\nMay 21, 2020 PLANETA, VALUTE 0


Posle Beograda Kolja rasprodao i Novi Sad, sledi Pančevo… – LongPlay\nMuzičar Nikola Pejaković Kolja promovisaće novi album “4 Prsta” rasprodatim koncertom 12. decembra (20:00) u Studiju M u Novom Sadu! Pošto neće biti drugog novosadskog koncerta, sledeća prilika da se čuje i vidi Kolja je samo 13. decembra (20:00) u Domu vojske u Pančevu, što će biti njegov završni koncert u 2018. godini!\nPoznat kao scenarista, reditelj i glumac, Kolja se na muzičkoj sceni predstavio albumima “Mama, nemoj plakati” (2001), “Kolja” (2009) i “Grobovlasnici” (2013), a koncertno je debitovao 2015. godine izuzetno uspešnim koncertima upravo u Beogradu (Dom sindikata), Novom Sadu i Pančevu.\nKolja se polovinom novembra vratio u Beograd, gde je povodom “4 Prsta” održao trijumfalni koncert u rasprodatoj Kombank dvorani (bivši Dom sindikata), a sada ga čeka ispunjen novosadski Studio M, i na kraju svirka u Pančevu.\nKultni autor, gitarista i pevač Nikola Pejaković Kolja objavio je letos novi album “4 Prsta” (izdavač Long Play), pozamašnu zbirku od čak 19, u bluzu utemeljenih ali ipak žanrovski raznolikih, kompozicija. Album “4 Prsta” donosi sa strašću odsvirane bluzične stvari kakve su “Starost neće nikoga da čeka”, “Došla si kasno” ili “Slika pokojnog druga”, ali zatim zna da poleti u soul-pop “Nema me bez nje” ili uspori sa laganom “Uzmi ovu pesmu” i reflektivnom “Život je san”, čak skrene u pevanje na engleskom u “Land of Hope” ili iznenadi sa tri, gudačima obojena, instrumentala. Na novom albumu Kolja iznenađuje komponovanjem muzike na stihove velikog srpskog pesnika Jovana Jovanovića Zmaja (1833-1904).


Ministar odbrane Srbije, Aleksandar Vulin, izjavio je danas da se nada da će avioni MiG” stići u Srbiju do kraja godine i da preostaju još tehničke procedure jer su administrativne već urađene, saopštilo je ministarstvo odbrane.\nSvojim domaćinima sam rekao da smo vojno neutralni, da nema govora da ulazimo u bilo kakav vojni savez, ni u NATO, ni u ODKB, i da ćemo svakako nastaviti da se ponašamo prijateljski i naravno, u skladu sa našim interesima. Naš put, kada je reč o EU savršeno je jasan i ja sam to rekao, ali kada je vojno određenje u pitanju, ostajemo neutralni i tako će i biti”, izjavio je Vulin.\nVulin je zahvalio Šojguu na principijelnom stavu Rusije oko Kosova, kao i odnosu prema pripadnicima Vojske Srbije na Međunarodnim vojnim igrama”, čijoj završnici prisustvuje.\nOn je u ime predsednika Aleksandra Vučića pozvao Šojgua na proslavu godišnjice oslobođenja Beograda 20. oktobra, kao priliku da se zajednički potvrdi prijateljstvo” dve zemlje.\nNadam se da će dinamika koju imamo u vojnoj i vojno-tehničkoj saradnji ne samo ostati sačuvana, večh da će se i povećati”, rekao je Šojgu i dodao da je prethodnih godina mnogo toga započeto i uradjeno.\nTo se, naravno, odnosi na vojnu saradnju, zajedničke vežbe, razmenu delegacija ne samo na nivou visoke komande, već i na nivou srednjeg i nižeg nivoa”, precizirao je Šojgu. Šojgu i Vulin prisustvovali su na poligonu u Alabinu nedaleko od Moskve finalnoj trci u tenkovskom biatlonu na kojoj je pobedila ruska ekipa, a Srbija zauzela šesto mesto.


Iz Okno za navigaciju možete brzo da pregledate deljene podrazumevane Microsoft Exchange kontakte druge osobe.\nU fascikli Kontakti izaberite stavku Otvaranje deljenih kontakata.\nPrilikom prvog pristupanja deljenoj fascikli Kontakti, fascikla Kontakti se dodaje u okno za navigaciju. Kada sledeći put budete želeli da pregledate deljenu fasciklu Kontakti, moći ćete da je izaberete u oknu za navigaciju.\nAko želite da otvorite fasciklu Kontakti neke druge osobe koja vam nije dala dozvolu za njeno pregledanje, Outlook će vas upitati da li od te osobe želite da zatražite potrebnu dozvolu. Ukoliko kliknete na dugme Da, automatski će se otvoriti e-poruka sa pozivom za deljenje. U poruci se od te osobe zahteva da svoju fasciklu Kontakti podeli sa vama, a postoji i mogućnost da vi sa tom osobom podelite svoju podrazumevanu fasciklu Kontakti.\nU mogućnosti ste da otvorite samo podrazumevanu fasciklu Kontakti. Čak i ako je neka osoba kreirala dodatnu fasciklu za kontakte, možete da otvorite samo podrazumevanu fasciklu Kontakti.\nDa biste iz okna Ostali kontakti uklonili fasciklu za kontakte, desnim tasterom miša kliknite na ime fascikle, a zatim izaberite stavku Ukloni iz ostalih kontakata.\nVlasnik stavki kontakata određuje ko može da pregleda stavke i da ih promeni.


Vučić: Ne pristajem na ultimatume, EU me je prevarila | WebTribune\nHome U FOKUSU Vučić: Ne pristajem na ultimatume, EU me je prevarila\nVučić: Ne pristajem na ultimatume, EU me je prevarila\n“Bando iz Prištine, sikter pa tražite ko će to da vam ispuni, Srbija neće”, naglasio je Vučić na mitingu u Sremskoj Mitrovici dodajući da je Priština sa svojim zapadnim partnerima želela da unizi Srbiju.\n“Obećano mi je da se ona neće ni naći na dnevnom redu kosovske skupštine a kamoli da bude izglasana, prevarili su me, a još više sebe”, rekao je Vučić.\nOn je rekao da ne mogu da ga uplaše “ni pritisci ovde ni pritisci spolja”, iako su “mislili da to mogu, jer ne razumeju da postoje ljudi kojima je otadžbina najvažnija”.\nVučić je rekao i da je Priština u prethodna tri dana digla poternice protiv “deset najsposobnijih momaka” sa severa Kosova, svih koji imaju hrabrosti da joj se suprostave, jer želi da ih tako protera, kako bi ostali samo starci, i u nameri da protera Srbe sa Kosova.\nGovoreći o izglasavanju platforme u kosovskoj skupštini, on je rekao da je kvorum dao Srbin “Slobodan Petrović koji podržava Jedan od pet miliona”.\nOn je rekao i da su “kreteni” omogućili da se Kosovo poziva na presudu medjunarodnog suda o nezavisnosti.\nVučić o Briselskom sporazumu: Preduzećemo mere, videćete kakve


21.03.2018. 08:59 > 09:22\nPolicija u Vranju uhapsila je Nenada Cikotića (43), osumnjičenog za svirepo ubistvo komšije Milovana Mitića (64) iz sela Donje Trebešinje kod Vranja.\nŽrtva Milovan Mitić\nOdbegli Cikotić krio se u jednoj od seoskih kuća u okolini Vranja i tamo je uhapšen, zbog postojanja osnova sumnje da je izvršio krivično delo teško ubistvo. On se tereti da je 18. marta oštrim predmetom naneo povrede 64-godišnjem muškarcu od kojih je on preminuo na licu mesta.\nOdređeno mu je zadržavanje od 48 sati i uz krivičnu prijavu biće priveden nadležnom Tužilaštvu u Vranju.\nPodsetimo, Cikotić je osumnjičen da je komšiju Mitića zaklao i izbo 14 puta nožem, a viđen je i ako se udaljava sa mesta zločina.


BS Beograda i OŠ Drinka Pavlović organizuju prvenstvo osnovnih škola Beograda u biciklizmu\nBeograd, 22. Oktobar 2010. PR Objave: Obaveštenje -\nBiciklistički savez Beograda uz pomoć OŠ "Drinka Pavlović" i uz podršku Sekretarijata za obrazovanje Beograda i Sekretarijata za sport i omladinu Beograda, organizovaće u petak 22. oktobra na stazi u Donjem gradu na Kalemegdanu prvenstvo beogradskih škola u biciklizmu!\n- Posle duže pauze, beogradski školarci će se boriti za titule i to nas posebno raduje – kaže Nebojša Popov predsednik BS Beograda. – Biciklistički savez Beograda ima obavezu da pre svega, razvija i populariše biciklistički sport među mladima, a iskustvo nas uči da, posle ovakvih takmičenja, imaju koristi i beogradski klubovi, jer dobijaju nove bicikliste. Veliku zahvalnost dugujemo i Mileni Bićanin direktoru OŠ "Drinka Pavlović" i profesoru ove škole Mihailu Tomiću koji su nam izuzetno pomogli u pripremi i organizaciji prvenstva.\nStart prve trke je u 11 časova, staza je 500 metara, a učestvovaće u posebnim trkama za svoj uzrast, đaci petih, šestih, sedmih i osmih razreda, posbeno dečaci, posebno devojčice. Kako je istakao Ranko Marić generalni sekretar BS Beograda, učesnici mogu da voze samo planinske bicikle, bez nastavaka i dodataka. Za priznavanje plasmana, učesnik mora da završi pun krug u trci, a da pre starta potpiše i startnu listu.\nsport, biciklizam, prvenstvo osnovnih skola\nq: 19 - t: 0.06366 sec


'Trebamo se zaštititi kako nam monstrum Sarajevo ne bi mogao ništa'\n‘Trebamo se zaštititi kako nam monstrum Sarajevo ne bi mogao ništa’\nHaris Huskic 08.12.2020 15:38\nMilan Tegeltija predsjednik VSTS-a razgovarao je u Banjaluci sa entitetskom predsjednicom Željkom Cvijanović i predsjedavajućim Predsjedništva BIH, Miloradom Dodikom.\n“Što se mene tiče uslovi za rad na nivou Bosne i Hercegovine kada sam u pitanju ja lično, a vjerujem i ostali članovi Savjeta iz Republike Srpske, postaju nemogući. Nemoguće je u takvim uslovima obavljati funkciju na dostojanstven i zakonit način. Ja kao osoba i kao predsjednik VSTS-a izložen sam nezakonitim obavještajnim i paraobavještajnim aktivnostima koji u svojoj konačnici, sa punim pravom mogu da sumnjam, mogu da rezultiraju ugrožavanjem mog fizičkog integriteta, što znači eventualno mojom likvidacijom”, kazao je Milan Tegeltija predsjednik VSTS-a.\nOn ističe da na takve uslove teško može da pristane. To nisu uslovi koji obezbjeđuju bilo kojem profesionlacu da časno i zakonito obavlja svoj posao. O svim ostalim detaljima, informisao je, kako kaže, predsjednicu Republike Srpske i predsjedavajućeg Predsjedništva BIH.\n”Svoju konačnu odluku ću vam saopštiti u četvrtak kao što sam to i najavio”, kazao je Tegeltija.\n“Ne postoje bezbjednosni uslovi da Milan Tegletija može više da radi u Visokom sudskom i tužilačkom savjetu, prijetnje, pokušaji i ugrožavanje njegovog života su dostigli nivo koji Republika Srpska više ne može da garantuje atmosferu u kojoj bi mogao on da obavlja svoj posao kao i mnogi drugi”, kazao je Milorad Dodik predsjedavajući Predsjedništva BIH.\n”VSTS je neustavna kategorija. To je nametnuto tijelo koje je služilo i ranije za profilisanje političkog odnosa pravnog sistema, obračuna prije svega sa Republikom Srpskom. Kadrovima iz Republike Srpske pa i meni kao članu Predsjedništva BIH tamo nije sigurno boraviti. To javnost u Republici Srpskoj treba da zna. Republika Srpska je spremna da garantuje svakome bezbjednost bez obzira na nacionalnu pripadnost”, kazao je Milorad Dodik predsjedavajući Predsjhedništva BIH.\nDodik ističe da se priprema orkan napada na Republiku Srprsku.\n”Mi treba da se ovdje zaštitimo kako nam taj politički monstrum Sarajevo ne bi mogao ništa. Vidjeli smo da oni žele da naprave novi zakon o VSTS-u i da ostale reforme ne treba da se provode i traži se da se o tome glasa samo u Parlamentu BiH. Mi za to nećemo glasati”, kazao je Dodik.\nOn je pozvao sve Srbe koji dolaze iz Republike Srpske da se čuvaju u Sarajevu, jer, kako kaže, tamo nije sredina koja je normalna za nas, da se čuvaju i da se vrate u RS na novi dogovor o zajedničkom ponašanju na nivou Bosne i Hercegovine.\nOn smatra da treba pozvati zemlje u regionu da se i one pozabave situacijom u BiH i naglasio da Republika Srpska podržava BiH s dva entiteta i tri konstitutivna naroda, te je Bošnjake i Hrvate pozvao na dijalog ali bez učešća međunarodnog faktora.\nPrethodni članakOtvorena prva ekološki održiva zgrada u Mostaru\nNaredni članakNehumane slike iz Bihaća: Trenutna infrastruktura Lipe nije uslovna za zimu


Medved Zoki sa Tare ušetao po drugi put biolozima u čeku: Markirali ga pre 2,5 godine - Telegraf.rs\n21/10/21 | 00:32\nTo je prvi i za sada jedini put da se isti medved dva puta uhvati * Kada su ga prvi put markirali bio je star oko 4 godine, sada je zreo medved i težak oko 206 kilograma, dok je pre 3 godine težio skoro 100 kilograma manje\nGodinama unazad prati se populacija mrkih medveda u Srbiji, a među markiranim jedinkama je i Zoran sa Tare. Upravo njega su biolozi ponovo uočili na ovoj planini i to je prvi i za sada jedini put da se isti medved dva puta uhvati.\n- Pre skoro 2,5 godine smo markirali Zorana i stavili mu ogrlicu, ona mu otpada za nekoliko meseci tako da ćemo iskoristiti priliku da mu je stavimo opet što će nam po prvi put omogućiti dugoročno praćenje jedne iste jedinke. Kada smo ga prvi put markirali on je bio star oko četiri godine, sada je već zreo medved i težak oko 206 kilograma, dok je pre tri godine težio skoro 100 kilograma manje. To znači da je zdrav i u dobroj kondiciji - izjavio je za RINU Duško Ćirović, profesor na Biološkom fakultetu u Beogradu.\n- Radijus kretanja im je poprilično širok, kreću se od jezera Vrutci na istoku, obala Drine na zapadu, Tare na severu i centralnih delova Zlatibora na jugu. Može se desiti da preplivaju na drugu obalu Drine, ali se vraćaju u svoj areal - kaže Ćirović.\nNeki medvedi su aktivni cele zime\nIako je opšte poznato da medvedi tokom hladnih meseci spavaju zimski san ili hiberniraju, to nije baš slučaj sa svim jedinkama. Tada se uglavnom nalaze u svojim brlozima, mada neki mogu biti aktivni i tokom cele zime i izlaze na svakih 10 dana kako bi urinirali ili pili vodu.\n- Temperatura tela im se spušta na oko 2 stepena, disanje, puls i metabolizam se usporavaju, ali ipak se lako mogu probuditi i izaći iz brloga, posebno nakon perioda otopljavanja. Tokom blagih zima poneki medvedi sve vreme ostanu na nogama - ističe Ranko Milanović iz NP Tara.


Nedostajaće mi jurcanje za titulom - Auto Moto, WRC\nSite Default 26.10.2012., 11:59\nLegenda WRC takmičenja i sa devet osvojenih titula šampiona sveta sigurno najbolji reli vozač ikada, naredne sezone će voziti parcijalno i samo relije koje on bude izabrao. Dalji planovi Sebastijana Leba vezuju se za FIA World Touring Car Championship, od 2014 sa njegovim trenutnim poslodavcem, Citroenom. Rezultat svega ovoga je da se on neće boriti za desetu titulu…\n„Činjenica da se neću takmičiti za titulu i neću to imati kao cilj naredne sezone, će doneti dosta promena. Još uvek ću imati puno stvari da radim naredne sezone, možda i neke GT trke i pripreme za WTCC 2014. sa Citroenom. Voziću, ali bez pritiska osvajanja titule“\nSebastijan Leb je osvojio devetu titulu zajedno sa svojim suvozačem Danijelom Elenom na Reliju Francuske u Citroenu DS3. Prema sadašnjem rasporedu, njih dvojica će se pojaviti na svega pet relija naredne sezone, što je prvi put od 2006. godine kada Leb zbog povreda koje je doživeo tokom izletanja sa staze nije odvozao celu sezonu, propustivši četiri poslednja relija…\nPrethodna vest Ćao Zaneti\nSledeća vest Livaja: Sjajni Partizan\nLivaja: Sjajni Partizan


Vučić u Berlinu: Boriću se za interese Srbije – Studio B\nVučić u Berlinu: Boriću se za interese Srbije tanjug\nObjavljeno: 04.05.2022. 15:06 Izmenjeno: 05.05.2022. 10:52\nPredsednik Srbije sastaće se sutra ujutro i sa šeficom nemačke diplomatije Analenom Berbok.\nPredsednik Srbije Aleksandar Vučić doputovao je u Berlin, gde će se kasno posle podne sastati sa nemačkim kancelarom Olafom Šolcom.\nPoseta predsednika Vučića prva je poseta na najvišem nivou posle političkih promena u Nemačkoj.\nŠolc će danas u Berlinu primiti i premijera privremenih prištinskih vlasti Aljbina Kurtija.\nNa odvojene sastanke sa Vučićem i Kurtijem nemački kancelar pozvao je i izaslanika EU za dijalog Beograda i Prištine Miroslava Lajčaka.\nIz Šolcovog kabineta je ranije saopšteno da razgovori imaju za cilj da se podrži dijalog Beograda i Prištine, pa je uveče planirano da se sa Vučićem i Kurtijem sastane Lajčak.\nOsim Kosmeta, očekuje se da teme razgovora Vučića i Šolca budu i situacija u Ukrajini, regionalna pitanja, te bilateralna saradnja Srbije i Nemačke.\nBerbok je u martu posetila Beograd, kada se sastala sa Vučićem i pozvala Srbiju da se priključi sankcijama protiv Rusije.\nPredsednik Srbije Aleksandar Vučić poručio je , po dolasku u Berlin gde će se sastati sa nemačkim kancelarom Olafom Šolcom, da će se boriti za interese Srbije i još bliže odnose sa Berlinom.\n„Stigao u Berlin na važne razgovore o budućnosti Srbije. Nemačka je najveći ekonomski partner, jedan od ključnih političkih partnera. Boriću se za interese naše Srbije i još bliže odnose sa Berlinom“, naveo je Vučić na instagram profilu „Budućnostsrbije“.\nVučić će se kasnije posle podne u Berlinu sastati sa Olafom Šolcom.\nŠolc će u Berlinu primiti i premijera privremenih prištinskih vlasti Aljbina Kurtija.\nPredsednik Srbije Aleksandar Vučić izjavio je za nemački list Handlesbalt da je EU strateški cilj Srbije, koja ostaje čvrsto na evropskom putu, kao i da je to razlog zašto se sastaje sa kancelarom Olafom Šolcem.\n„Verujemo da i od njenog naslednika, Olafa Šolca, možemo dobiti isto poštovanje i uvažavanje. To je sve što nam treba“, rekao je Vučić za Handelsbalt, koji prenosi Dojče vele.\n„Ne govorim samo u ime Srbije. To je ono što nam je svima u regionu potrebno: jasni i ostvarljivi ciljevi“, kazao je Vučić i dodao da je i činjenica da se mnogi Srbi u međuvremenu protive članstvu u EU, što je, ocenjuje, i posledica naših grešaka, ali da polovina krivice ide na račun Brisela.\nOlafa Šolca je, kako dodaje, upoznao u Hamburgu 2016, kada je bio „jedan od retkih“ koji su ga „pažljivo sašlušali“.\n„To shvatam veoma ozbiljno i to nam daje nadu“, rekao je Vučić i dodao ga veoma brine što podrška pristupanju EU u zemlji opada, ali i da može da kaže da Srbija čvrsto ostaje na putu ka EU.\n„Naši ljudi od EU čuju samo jedno – Srbija treba da prizna Kosovo kao nezavisnu državu. Mnogi Srbi već su siti toga, jer istovremeno u Ukrajini danas vide potpuno drugačiji pristup istih tih zapadnih sila. Imaju osećaj da postoje dvostruki standardi“, naglasio je predsednik Srbije.\nUz ocenu Handelsbalta da je malo stranih političara koji poznaju ruskog predsednika Vladimira Putina bolje od Vučića, a na konstataciju da se „skoro nijedan strani političar nije s Putinom sastajao tako cesto“, on je rekao „do sada 19 puta“.\nNa pitanje kako danas ocenjuje Putina i njegove namere u Ukrajini, Vučić odgovara da predsednik Rusije o tome s njim nije razgovarao, da su se poslednji put videli 25. novembra i da su tada samo „nekoliko minuta“ razgovarali na temu Ukrajine.\n„On iznosi svoje motive. Ali to ne znači da se postupanje u Ukrajini može opravdati“, rekao je Vučić i ujedno kao moguci razlog navodi to da „Putin jasno pominje širenje NATO na istok“.\nUkazao je da bez obzira na to, Srbija i on osudujuju kršenje međunarodnog prava i rat u Ukrajini.\nVučić je za „Handelsblat“, koji u uvodu intervjua, uoči njegovog razgovora sa Šolcom, piše da „Srbija hoće u EU, ali ne želi da zauzme jasan stav prema Moskvi“, rekao da oseća obavezu da podržava medunarodno pravo, a Srbija je to i uradila.\nNa sugestiju lista da je 1999. „Milošević izvršio agresiju na Kosovo“, Vučić je podsetio da je Putin pre nekoliko dana uporedio situaciju u Donbasu sa situacijom na Kosovu.\n„On koristi kosovski primer i odluke Međunarodnog suda pravde kao presedan da opravda svoje postupke u Donbasu i drugim delovima Ukrajine“, rekao je predsednik Srbije.\nReagujući na pitanje nemačkih novinara koji, podsetivši da je Medunarodni sud pravde 2010. presudio da otcepljenje Kosova od Srbije nije kršenje međunarodnog prava, kažu da je to „zato što je postojao genocid nad Kosovarima“, Vučić je naglasio da Kosovu nije bilo genocida i ne postoji nijedna jedina sudska presuda koja to vidi drugačije.\n„A što se sankcija tiče decenijama smo bili žrtve sankcija i ne verujemo u politiku sankcija. Među zemljama EU i dalje se vode rasprave, na primer o embargu na naftu ili gas. Mi imamo svoje interese. I mi još nismo deo EU. Nažalost“, rekao je Vučić.\nNa konstataciju da su Srbija i on licno pod pritiskom i Moskve i Brisela, Vucic odgovara da smo vojno neutralni, ali ne i politički.\n„Za mnoge je bilo iznenađenje to što smo jasno rekli da je rat u Ukrajini kršenje medkunarodnog prava. Da li se Srbija priključuje sankcijama ili ne, to ne impresionira nikoga u Rusiji. S druge strane, imamo nacionalne interese u vezi s KiM i drugim pitanjima u kojima Rusija podržava naš stav. Do sada su nas u SBUN podržavale Rusija i Kina. Istovremeno, medutim, važi sledece: mi smo jasno na putu ka EU, što je naš strateški cilj“, rekao je Vučić i nalgasio da je zato i došao u Nemačku.


ANEM :: PRVI IZVEŠTAJ O PRAVNOM MONITORINGU MEDIJSKE SCENE U SRBIJI\nPRVI IZVEŠTAJ O PRAVNOM MONITORINGU MEDIJSKE SCENE U SRBIJI\nANEM, sa ponosom predstavlja, prvi izveštaj o monitoringu, za period maj-jun 2009, sprovedenom u saradnji sa advokatskom kancelarijom „Živković & Samardžić”, u okviru projekta „Pravni monitoring medijske scene u Srbiji i prateće promotivne aktivnosti“, podržanog od USAIDa i IREXa Srbije. Ovim monitoringom, ANEM proširuje svoje aktivnosti javnog zalaganja za nastavak medijskih reformi, neophodnih za poboljšanje položaja medija u Srbiji.\nNavedeni monitoring podrazumeva kontinuirano praćenje, pre svega, medijske regulative, rada nadležnih državnih organa, regulatornih agencija i kolektivnih organizacija, ostvarivanja prava na slobodu izražavanja i procesa privatizacije i digitalizacije, kao onoga što najviše utiče na položaj medija. Ali, predmet monitoringa će biti i sve ostalo, što se pokaže kao važno za medije. On će omogućiti pravilnije uočavanje svih pojava i problema, koje utiču na položaj medija i pravovremeno i adekvatno reagovanje na njih. Na taj način će doprineti i bržem rešavanju svih izazova, s kojima se srpski mediji suočavaju. Rezultati monitoringa i njihova analiza, poslužiće kao smernica za dalje aktivnosti ANEMa i svih drugih zainteresovanih, na izgradnji optimalnijeg medijskog regulatornog okvira i stvaranje povoljnijeg okruženja za funkcionisanje medija i medijskog tržišta u Srbiji. Na osnovu nalaza monitoringa, tim autora, stručnjaka, će obrađivati najvažnije teme za medijski sektor u posmatranom periodu, a njihovi tekstovi će biti prezentovani u posebnoj ANEM-ovoj publikaciji.\nMonitoring medijske scene će se sprovoditi kontinuirano, a izveštaji sa rezultatima će biti predstavljani svakog meseca.\nPrvi u nizu izveštaja, koji je rezultat monitoringa medijske scene, u periodu od 01. maja do 30. juna, možete preuzeti ovde, u celosti ili u delovima, klikom na izabranu sekciju dole. Ovaj izveštaj sadrži:\n- UVOD, sa osnovnim informacijama o samom projektu, ciljevima i aktivnostima na implementaciji projekta;\n- sekciju SLOBODA IZRAŽAVANJA, sa datim primerima različitih oblika povrede ili ugrožavanja ove slobode – pritisci, pretnje, neadekvatna sudska zaštita – i analizom podataka prikupljenih monitoringom, kao i stanja slobode izražavanja u Srbiji;\n- sekciju MONITORING IMPLEMENTACIJE POSTOJEĆIH ZAKONA, u kojoj su, uz generalni zaključak, posebno obrađene implementacije Zakona o radiodifuziji, Zakona o porezu na dohodak građana, Zakona o zaštiti podataka o ličnosti i Zakona o slobodnom pristupu informacijama od javnog značaja, kao karakteristične za posmatrani period;\n- sekciju MONITORING USVAJANJA NOVIH ZAKONA, sa rezultatima praćenja procesa menjanja postojećih i donošenja novih zakona, kao i njihovom pravnom obradom, a posebno: Zakona o medijskoj koncentraciji, Zakona o radiodifuziji, Zakona o oglašavanju, Krivičnog zakonika i Zakona o autorskim i srodnim pravima;\n- sekciju MONITORING RADA REGULATORNIH TELA, DRŽAVNIH ORGANA I KOLEKTIVNIH ORGANIZACIJA ZA ZAŠTITU AUTORSKOG I SRODNIH PRAVA, koja sadrži pažljivo analizirane aktivnosti svakog od navedenih organa i organizacija posebno, sa ocenom njihovog efekta na položaj medija u Srbiji;\n- sekciju MONITORING PROCESA PRIVATIZACIJE I DIGITALIZACIJE, koji su, kao najvažniji za nastavak demokratske tranzicije, pojedinačno obrađeni kroz stručno mišljenje za svaki od njih;\n- sekciju ZAKLJUČAK, u kojoj je data analiza stanja u medijskom sektoru Srbije, u posmatranom periodu, na osnovu izvršenog monitoringa;\nSekcija UVOD ovde\nSekcija MONITORING RADA REGULATORNIH TELA, DRŽAVNIH ORGANA I KOLEKTIVNIH ORGANIZACIJA ovde\nSekcija MONITORING PROCESA PRIVATIZACIJE I DIGITALIZACIJE ovde


Tiodorović upozorava šta može skupo da nas košta - Sputnjik Srbija\n17:59 19 Oktobar 2020\nTiodorović upozorava šta može skupo da nas košta\n10:00 18.09.2020 Preuzmite kraći link\nEpidemiolog Branislav Tiodorović očekuje da građani koji se budu vraćali u zemlju budu onoliko savesni koliko su i u samoj zemlji, jer, kako kaže, postoji oni koji smatraju da su sve mere nepotrebne. On upozorava i na opasnu pojavu da se građani, kada u jednom gradu postoji veća kontrola sprovođenja mera, sele u susedna mesta i tamo organizuju slavlja.\nDodaje da je realno očekivati veće procente obolelih u narednim danima i apeluje na građane da se pridržavaju mera.\nBranislav Tiodorović je rekao za RTS da veruje da će ogromna većina shvatiti da bi trebalo da razmišlja o svom zdravlju, zdravlju svojih sugrađana i svih u državi.\nSmatra da je realno očekivati porast procenta obolelih u narednih 10 do 15 dana, ne samo zbog povratnika s letovanja, već i zbog određenih situacije unutar Srbije.\nTiodorović ističe da na planinama i jezerima postoje oni koji se okupljaju po kafićima, restoranima i splavovima.\nKaže i da, kada u jednom gradu postoji veća kontrola sprovođenja mera, onda postoji pojava da se svi sele u susedna mesta i tamo organizuju manifestacije, svadbe i slično...\nIstiče da to nije karakteristika određenog dela zemlje, već da se dešava svuda.\nGovoreći ponovo o povratnicima iz inostranstva, naveo je da misli da su građani upoznati sa svime, da će na granici dobijati uputstvo koje je pre svega apel da brinu o svom zdravlju i na taj način, o ukupnom zdravlju populacije.\nGrađani će dobiti uputstvo gde mogu da se prijave i elektronski ostave određene podatke, a tu je i samoprocena. Sve to će se nalaziti u bazi podataka i biće dostuppno lekarima.\nTiodorović napominje da je cilj da je što pre otkriju potencijalni slučajevi i da posle deset dana, ako nema problema, sledi odjava, a građani nemaju ograničenje kretanja i komunikacija.\nIpak, poručuje naš poznati epidemiolog, deca koja dolaze s letovanja ne bi trebalo da idu u škole i vrtiće desetak dana.\nNa pitanje koliko veruje u disciplinu građana, Tiodorović je rekao da dobrim delom veruje, jer ne bismo došli do ove situacije kakva je danas da se građani nisu pridržavali mera.\nŠta će biti u narednom periodu\nAli napominje, pozivajući se na iskustva evropskih zemalja, očigledno je da izdrživost stanovništva u sprovođenju mera nije na adekvatnom nivou i toga se boji i kada je o Srbiji reč.\nGovoreći o školama, rekao je da sistem dobro funkcioniše i da su one sigurna mesta, bez obzira na broj obolelih učenika i zaposlenih.\nTiodorović je rekao da je teško dati procenu za budućnost, i istakao da smo mi deo sveta, da su granice otvorene i da je ekonomija veoma važna.\nKako je istakao, vakcinacija protiv gripa će biti značajna, a nada se i da će što pre biti dostupna vakcina protiv Kovida 19.\nBranislav Tiodorović, virus korona


Memorandum o budućnosti Vojvodine predstavljen u Novom Bečeju\nPredstavnici Vojvođanskog fronta održali su u subotu, 21. decembra, u Novom Bečeju, tribinu na kojoj je predstavljen Memorandum o budućnosti Vojvodine strateški i programski dokument koji je do sada kao potpisnice okupio devet organizacija\ni to Ligu socijaldemokrata Vojvodine, Vojvođansku partiju, Demokratski savez Hrvata u Vojvodini, Alijansa vojvođanskih Rumuna, Crnogorska partija, Savez Slovaka Vojvodine, Zajedno za Vojvodinu, Liberalno-demokratski pokret Vojvodine i Forum V-21. Skupu je prisustvovao i Bojan Kostreš, generalni sekretar LSV, koji je objasnio o čemu se u Memorandumu govori: „Memorandum o budućnosti Vojvodine je platforma oko koje se okupljaju sve partije, organizacije, pokreti i pojedinci koji žele da podrže Vojvođanski front. Ovo je jedina inicijativa u Srbiji, u ovom momentu, koja je jasno i precizno ideološki izdefinisana. Vrednosno, predstavlja jedan deo populacije Srbije i ne predstavlja onaj deo političkih pokreta kao što se sada dešava sa onima okupljenim oko Srpske napredne stranke ili Saveza za Srbiju gde se formiraju catch all koalicije i levi i desni i za Čiču i za Tita i za radnike i za privatnike. Ovo je koalicija koja kroz Memorandum želi da kaže da se mi zalažemo za građansku, sekularnu, decentralizovanu i regionalizovanu Srbiju“. On je dodao da u takvoj Srbiji, Vojvodina mora da ima punu autonomiju sa zakonodavnom, izvršnom i sudskom vlašću, prihodima i imovinom i naglasio da sve nadležnosti koje traže za Vojvodinu treba da imaju i drugi regioni u Srbiji kao što su grad Beograd, jugoistočna Srbija sa sedištem u Nišu i slično. Kostreš je istakao i da su, prema Memorandumu, za budućnost Srbije ključni članstvo u Evropskoj uniji i NATO paktu, prihvatanje realnosti na Kosovu i Metohiji i politika nemešanja u unutrašnja pitanja drugih država.\nNa skupu je govorio i Saša Šućurović, predsednik izvršnog odbora LSV, koji je naglasio da je tribini u Novom Bečeju prisustvovao samo deo potpisnika Memoranduma, ali i da on nudi okupljanje oko jedne, pre svega, vojvođanske ideje. „Potpisivanjem ovog memoranduma dolazimo do, možda, jedne predizborne koalicije koju ćemo praviti kada budu raspisani izbori. Odluku o učešću na izborima doneće stranački organi, ali, moje mišljenje je da bi Vojvođanski front, odnosno, Liga, trebalo da izađu na izbore“, rekao je Šućurović. On se ovom prilikom osvrnuo i na položaj Lige socijaldemokrata Vojvodine na lokalnoj političkoj sceni rekavši: „Liga socijaldemokrata je, trenutno, najjača opoziciona partija i mislim da ćemo, svakako, ostati jedna od najjačih partija. Ako zanemarimo Srpsku naprednu stranku, koja je vladajuća partija, LSV je druga po snazi u opštini Novi Bečej. Trudićemo se, zajedno sa Vojvođanskim frontom, da postanemo prva politička partija u opštini Novi Bečej i da preuzmemo rukovođenje naše opštine“.


Otvoren Sajam tehnike i tehničkih dostignuća u Beogradu – ASinfo Portal\nBEOGRAD – Međunarodni sajam tehnike i tehničkih dostignuća u Beogradu jedna je od najznačajnijih sajmskih manifestacija za privredu Republike Srpske i zbog predstavljanja proizvoda za treća tržišta, izjavio je danas direktor Predstavništva Republike Srpske u Srbiji Mlađen Cicović.\nPoslije otvaranja sajma, na kome među 600 domaćih i inostranih preduzeća sa četiri kontineta učestvuju i preduzeća iz Republike Srpske, Cicović je rekao da ta manifestacija predstavlja priliku za promociju proizvoda iz Srpske.\nOn je izjavio novinarima da je sajam prilika da se proizvođači iz Srpske predstave, da pokažu gdje su danas kada je riječ o tehnološkom razvoju i inovacijama, šta je to šta mogu da ponude Srbiji i trećim tržištima u svijetu.\nCicović je napomenuo da će svi posjetioci i izlagači na sajmu moći na najbolji način da upoznaju četiri kompanije iz Srpske koje su direktno prisutne na manifestaciji.\n“Mi ćemo, sa Privrednom komorom Republike Srpske, kroz kataloge predstaviti još 20 preduzeća”, rekao je Cicović.\nNa Međunarodnom sajmu tehnike i tehničkih dostignuća, koji je počeo danas u Beogradu, učestvuju i privrednici iz oblasti metalske i elektroindustrije iz Republike Srpske.\nNa štandu od 85 metara kvadratnih predstavljeni su Fabrika alatnih mašina “Novi Jelšingrad”, “Alf-om” i “Tri best” iz Banjaluke, te “Elker” iz LJubije.\nNastup privrednika iz Srpske organizovala je Privredna komora Republike Srpske, u saradnji sa Spoljnotrgovinskom komorom BiH i Predstavništvom Srpske u Srbiji.\nMeđunarodni sajam tehnike i tehničkih dostignuća među najznačajnijim je privrednim i tehnološkim događajima u jugoistočnoj Evropi i ima izuzetan uticaj na razvoj industrije u Srbiji i regionu.\nPredstavništvo Republike Srpske u Srbiji od 2014. godine podržava učešće privrednika i kompanija iz Srpske na tom sajmu.\nTAGOVIBeogradudostignućanajnovijeOtvorensajamSajam tehnike i tehničkih dostignućatehničkihtehnike\nU Srpskoj više od 4.000 hektara pod sojom koja nije GMO


Za “Bild” Dragi vampir koji "sisa" račune štediša\nZa “Bild” Dragi vampir koji „sisa“ račune štediša\nTanjug 13. septembra 2019. 16:16\nBERLIN – Najprodavaniji nemački list „Bild“ optužio je danas predsednika Evropske centralne banke Marija Dragija za pražnjenje bankarskih računa nemačkih štediša, samo dan nakon što je ta institucija spustila kamatne stope još dublje u negativnu teritoriju.\nPored fotomontaže Dragija sa očnjacima i u odeći vampira, stoji „Bildov“ naslov:\n„Grof Dragila isisava naše račune. Horor za nemačke štediše se nastavlja i nastavlja.“\nPodržavajući gnev nemačkih štediša, predsednik nemačke Asocijacije štedionica Helmut Šlevajs je poručio da najnoviji paket ECB-a „donosi više štete nego koristi“.\n„Većina ugovora koje klijenti imaju sa svojim bankama trenutno ne dozvoljavaju takve kaznene stope, tako da problem nije akutan. Banke su dovoljne mudre da shvate šta bi izazvale takve kaznene stope“, izjavio je Šolc.\n„Banke bi uskoro mogle da prebace troškove negativnih kamatnih stopa na još veći broj klijenata“, rekao je on za magazin „Fokus“.


Sa sedištem u Walldorfu, Nemačkoj, SAP je najveći svetski proizvođač poslovnih aplikacija, sa preko 53.000 zaposlenih u više od 50 zemalja širom sveta.\nSAP je osnovan 1972. godine od strane petorice bivših IBM inženjera, koji su uvideli da postoji velika potreba od strane menadžmenta, zaposlenih i partnera za jednim poslovnim softverskim rešenjem, koje bi objedinilo i unapredilo njihovo poslovanje. Iz te vizionarske ideje je nastala, danas vodeća ERP softverska kompanija, sa više od 100,000 instalacija SAP rešenja u preko 30,000 kompanija, u više od 120 zemalja širom sveta, koje razvija (11,000+ programera), implementira i održava tim od 35,022 SAP profesionalaca garancija je pouzdane i prvoklasne podrške, bilo kada i bilo gde. SAP nudi poslovnu platformu koja omogućava optimalno korišćenje informacionih resursa firme, poboljšava efikasnost u poslovanju i izgrađuje jake relacije sa klijentima. U toku svog četrdesetogodišnjeg rada, SAP je prošao put od mainframe, client-server do e-business generacije računara, i uvek igrao pionirsku ulogu u primeni najsavremenijih rešenja na polju informacione tehnologije.\nSAP brojke i činjenice...\nSAP rešenja su otvorena i fleksibilna, podržavaju baze podataka, aplikacije, operativne sisteme i hardware skoro svih proizvođača. Prevedena su na preko 30 jezika, uključujući i srpski jezik. Razvijena na SAP NetWeaver tehnološkoj platformi, mogu se integrisati sa svakim sistemom. Da bi izašao u susret specifičnostima i zahtevima najrazličitijih privrednih grana i tržišta na kojima posluju današnje kompanije, SAP je razvio 24 specifična industrijska rešenja. Ona su krojena prema standardima, najboljim praksama, procesima i izazovima 24 različite privredne grane. 74% od 500 najvećih svetskih firmi su SAP korisnici!\nPročitajte više na SAP West Balkans...\nZašto implementirati SAP?\nZbog čega najbolje kompanije u Srbiji koriste SAP?\nDirektori preduzeća koja su implementirala SAP rešenja, kao glavne razloge za investiranje navode: podršku u transformaciji kompanije, optimizaciju poslovnih procesa i same organizacione strukture, optimizaciju strukture sredstava i izvora finansiranja, povećanje kvaliteta i dostupnosti informacija, podrška odlučivanju. U isto tako važne razloge treba nabrojati smanjenje troškova i povećanje produktivnosti kroz povećanje prodaje, smanjenje i bolje upravljanje zalihama, smanjenje škarta, smanjenje transportnih troškova, preciznije finansijske prognoze, brzo reagovanje na zahteve kupaca, bolje shvatanje šta se kod kupca događa i sl.\nDobitak od uvođenja SAP-a se u velikoj meri ogleda u efektima koje je teško kvantifikovati. Reč je pre svega o porastu nivoa znanja zaposlenih o sopstvenoj delatnosti, ali i njenoj povezanosti sa ostalim procesima u preduzeću, što olakšava rad i praćenje vlastitih rezultata i direktno doprinosi boljoj poslovnoj motivaciji. Omogućena je daleko efikasnija kontrola celokupnog radnog procesa od strane menadžmenta, kao i optimizacija proizvodnih i radnih resursa. Takođe, optimalnije planiranje proizvodnje i prodaje utiče na ogromnu uštedu u vremenu i povećanje konkurentnosti. Pored uključivanja u svet i novu tržišnu ekonomiju, ono što je posebno važno istaći je činjenica da vrednost firme na tržištu akcija raste u momentu odluke ulaska u SAP.